text:
Ger íløgur í ein heim av møguleikum
Vilt tú hava serfrøðingar at taka sær av tínum íløgum? Og vilt tú avmarka váðan fyri tapi við at spjaða tína íløgu á fleiri virðisbrøv? So er tað ein fyrimunur fyri teg at gera íløgur gjøgnum eitt íløgufelag heldur enn at gera íløgur sjálv/ur.
Nøkur feløg egna seg best til vanliga samansparing og pensjónssamansparing. Onnur feløg gera íløgur í vinnugreinar og virðisbrøv, sum hava stórar møguleikar fyri vinningi og samsvarandi váða. Onnur hóska seg betur til stuttskygdar íløgur við lítlum váða fyri sveiggjum í kursinum.
Samstarv við BankInvest og SparInvestBankInvest og SparInvest eru bæði samansett av fleiri íløgufeløgum, sum hava hvør sítt fokus. Tað merkir, at tú ígjøgnum BankInvest og Sparinvest fært atgongd til at gera íløgur í nógv ymisk og spennandi øki.
Nøkur feløg egna seg best til vanliga samansparing og pensjónssamansparing. Onnur feløg gera íløgur í vinnugreinar og virðisbrøv, sum hava stórar møguleikar fyri vinningi og samsvarandi váða. Onnur hóska seg betur til stuttskygdar íløgur við lítlum váða fyri sveiggjum í kursinum.
Fyrimunir við at gera íløgur gjøgnum íløgufelag
- Avmarkaður váði gjøgnum spjaðing av íløgunum
- Serfrøðingar taka sær av tínari íløgu
- Stórrakstur gevur tær lágar útreiðslur
- Møguleiki fyri at gera íløgur í útlendsk virðisbrøv
- Møguleiki fyri at gera íløgur í lønandi vinnugreinar
- Møguleiki fyri skattligari optimering eftir tínum viðurskiftum


c: text/html

text:
Persónlyftarar
Persónlyftarar við arbeiðspalli verða brúktir til at lyfta persónar og tilfar í eina hóskandi arbeiðshædd, fyri at útinna tíðaravmarkað arbeiði, so sum viðlíkahald og umvæling. Persónlyftarirnir eru sum oftast festir beinleiðis á motordrivið akfar ella á flytbaran undirvogn.
Persónlyftarar eru fevndir av vanligum reglum um teknsik hjálpartól í kunngerð um innrætting av tekniskum hjálpartólum og kunngerð um nýtslu av tekniskum hjálpartólum. Hetta merkir m.a. at:
- Útgerðin skal hava CE merking, og lúka krøvini til at blíva seld á evropeiska marknaðinum.
- Útvegarin skal við sølu, leigu ella láni altíð lata eina skrivliga nýtsluleiðbeining á føroyskum máli (danskt, norskt og svenskt mál kann loyvast), ið greiðir frá handfaring, nýtslu og viðlíkahaldi.
- Flytbarur persónlyftari má ikki takast í nýtslu sum nýggjur, fyrr enn hann er fráboðaður Arbeiðs- og brunaeftirlitinum. Nýggj fráboðan skal gerast áðrenn nýtslu í sambandi við eigaraskifti ella umbygging og umvæling av týdningi.
- Persónslyftari skal viðlíkahaldast av einum av Arbeiðs- og brunaeftirlitinum løggildum serkønum 12. hvønn mánað, soleiðis at hann altíð er í góðum og forsvarligum standi. Leiðbeiningarnar frá útvegaranum og galdandi reglur frá Arbeiðs- og brunaeftirlitinum um kanning og viðlíkahald skulu fylgjast.
Loyvisbræv krevst ikki fyri at nýta persónslyftara. Ung undir 17 ár mugu tó ikki sjálvstøðugt nýta persónslyftara.
Er talan um ein persónslyftara ið eisini kann nýtast sum t.d. trukkur ella krani, so kevjast loyvisbrøv til hesi vinnutól, tá persónslyftarin verður nýttur til hesi endamál.
Yvirlit yvir løggild virkir:

robotstxt: allowed

filter: keep


text:
Hvørjum gagnar staðseting av útbúgving
01-06-2018 Hits:703 Ymiskt Jógvan Philbrow
Vit í Føroya Pedagogfelag fegnast stórliga um, at útbúgving til hjálparfólk á námsfrøðiliga økinum eftir ætlan longu verður klár í januar 2019. Útbúgvingin kann geva hjálparfólkum ein góðan møguleika at ogna...Read more
Málmenning - ein góður tanki
At lýsa 2018 sum "ár fyri málmenning hjá børnum" er ein góður tanki. Men treytin fyri gagni uppá longri sikt er, at eitt nøktandi tal av vaksnum eru kring børnini…
Lyftir omaná lyftir omaná lyftir omaná lyftir…
Samgongan hevur fleiri góð lyfti í samgonguskjalinum, men tey tykist bara verða heit luft og hvørvisjónir.
Innleiðing til filmin: Captain Fantastic
Captain Fantastic í Havnar Bio 11/9 kl. 20.00 Gott kvøld, hetta er ein stuttlig avbjóðing at “innleiða” ein film. Eg havi lisið meg fram til, at hetta er ein søga um…
Røða hildin á Skarðinum, 21 august 2016
Góðu áhoyrarar Tað er mær ein heiður at halda eina røðu fyri tykkum, her útið í tí frælsu náttúru. Eg havi sett yvirskriftina á røðuni at vera “Fjølbroytnið styrkir framburð”.
Tað góða lívið má vera málið og endamálið
Grein úr Eftirskúlin nr. 10. Samfelagið uppalir og lærir okkum at vera strongd, at vera ónøgd og elur fram mistreysti Tá samfelagið flytur sjóneykuna yvir á botnlinjuna, hvørt vit eydnast ella ikki…
Støðan hjá stuðlum í fólkaskúlanum er undir alt lágmark.
Vit kunnu staðfesta, at tó at eingin forðing sigst at vera fyri fastar setanir, verða námsfrøðiligir stuðlar í fólkaskúlanum bert settir fyri eitt skúlaár hvørja ferð. At stuðlar ikki kunnu fáa…
Tað er í lagi at fara til arbeiðis!
Góðu foreldur, góðu mammur og góðu pápar, tað er ikki neyðugt hava ringa samvitsku av at fara til arbeiðis. “Tú skalt ikki fáa tær børn fyri at onnur skulu ansa teimum”, “Børn…
Betri arbeiðsviðurskifti, takk
Eitt tað størsta ynskið hjá limunum í Føroya Pedagogfelag - næst eftir eina lønarhækkan - er betur skipað arbeiðsviðurskifti. Á aðalfundinum hjá Føroya Pedagogfelag, 27. februar 2016, fingu limir felagsins høvi…
Sjálvandi virði eg foreldur!
Onkur vil vera við, at eg virði ikki foreldur, tí eg mæli frá, at foreldur fáa pening fyri at hava børn síni heima, og halda á fram við at siga…
- 1
- 2
- 3


text:
Í vikuskiftinum 23. til 25. januar 2015 var tiltakið FTGameJam 2015, har arbeitt varð við at gera telduspøl frá grundini. Tað gekk so væl hjá øllum bólkum, at allir megnaðu at leggja fram og geva sítt uppskot til, hvussu eitt telduspæl kann síggja út
Íverksetarahúsið hevur nú tríggjar ferðir skipað fyri GameJam í samstarvi við Føroya Tele. Tað gekk fyri seg í Klingruni hjá Føroya Tele í Hoyvík í døgunum 23. til 25. januar 2015. Hesuferð var føroyska tiltakið partur av Global Game Jam, sum gekk fyri seg kring allan heimin.
Global Game Jam hevði eitt tema, sum í fyrstu atløgu var hildið loyniligt, soleiðis at tað ikki skuldi leka út til luttakarar í øðrum londum, har tiltakið ikki var byrjað enn. Temað var ein spurningur; “Hvat gera við nú?”
Fimm bólkar vórðu skipaðir, sum allir skuldu gera eitt telduspæl frá grundini innanfyri 48 tímar. Bólkarnir fóru í gongd við at gera eitt telduspæl í part. Ymiskar avbjóðingar eru partur av at gera eitt telduspæl; søga, grafikkur, forritan, ljóð, tónleikur og annað.
Allir bólkarnir megnaðu at gera eina fyribils útgávu av sínum spæli innanfyri ásettu tíðina. Eitt dómarapanel valdi spælið Worksteak hjá Green Team til besta spæl.
Nú verður arbeitt við, hvussu arbeiðast kann víðari við spølunum, sum komu burtur úr FTGameJam 2015.
Føroysku spølini eru at finna á heimasíðuni hjá Global Game Jame:
http://globalgamejam.org/2015/jam-sites/ft-gamejam-faroe-islands/games


text:
Á heysti í 2016 tók Elduvíkar Bygdar- og fornminnisfelag avgerð um at skipa nevnd, ið skuldi fara undir at varðveita søgnina um marmennilin. Í nevndina vórðu valdir Rasmus N. Hansen, Dánial Martin Hansen og Rodmundur Nielsen.
Nevndin fór til verka á heysti 2016, og var fyrsta takið at fáa listarmann at átaka sær uppgávuna at gera eina standmynd, ið lýsir søgnina um marmennilin. Tíðliga í 2017 játtaði Hans Pauli Olsen at gera standmyndina, sum skal stoypast úr bronsu við einum sokkli úr basalti ella granitti. Á sumri í 2017 kom Hans Pauli við einum sera spennandi hugskoti, sum spakuliga er við at menna seg til tað, sum fer at gerast endaliga úrslitið.
Táið mentanarvika varð hildin í Runavíkar kommunu fyri kortum skipaði fyriskipanarnevndin fyri framløgufundi í Elduvíkar kirkju. Høgni Kastalag frá Fuglark hevur í samráð við listarmannin gjørt uppskot um hvussu kringumstøðurnar skulu vera í økinum, har sum standmyndin skal standa, og hann greiddi frá hesum partinum av ætlanini. Hans Pauli tosaði um sjálvt listarverkið og Rodmundur Nielsen greiddi frá tí skipanarliga partinum av málinum.
Nevndin sigur á heimasíðuni www.marmennilin.fo, at ætlanin er mett at kosta áleið trýfjerðingsmillión krónur. Nevndin er farin undir at savna pening inn til verkætlanina, og higartil hava fleiri stuðlar latið fæ til Marmennilin. Runavíkar kommuna hevur samtykt at taka lut í lendisarbeiðnum, og hevur heitt á kommunugartnaran Búgva Róin og Ejin Olsen á Teknisku deild um at røkja samskiftið við fyriskipanarnevndina.
Mánamorgunin vitjaði nevndin (myndin) Runavíkar kommunu, og sum skilst kann væntast, at gongst sum ætlað, kann vera komið á mál um eitt ár ella so.
Fyriskipararnir siga, at til ber at stuðla ætlanini á kontu no. 6460-5769029 í Bank Nordik.


text:
Orð og lag: Mark No Limits
Um eg nú seti meg hjá tær,
Vilt tú so syngja fyri mær,
Tí mær leingist so at hoyra teg,
Sig at tú enn elskar meg!
Ongantíð tú sigur meir,
Kom babba góði balla meg,
Sig mær eina søgu og signa meg,
Jesu pápin verjur teg og einglar teir!
Hjarta mínum leingist so at finna inn til tín,
Lítli eingil mín sing fyri mær,
Sig mær tít goymistað,
So eg kann finna inn,
Skilja tínar tankar
Sig mær hví tú goymur teg,
Eg vil so fegin tað,
At tú og eg vit syngja sama lag.
Babba kom og set teg her,
Og eg skal syngja fyri tær,
Um eitt lítið hjarta sum er mær nær,
Eingin er sum tú í hesi verð!
Í huga mínum altíð tú,
So tá eg tegni tegni eg,
Lítla heita hjarta sum varðir meg,
Og vita skalt tú at eg elski teg!


text:
Nýggj lóggáva um bankarnar hevur verið viðgjørd í løgtinginum í dag. Endamálið við lóggávuni er at forða fyri framtíðar kreppustøðum. Pauli Trond Petersen vísti í røðu síni á fleiri góðar tættir í nýggju lóggávuni.
– Vit sóu í 90’unum, hvussu Føroya fólk við landstýrinum á odda vórðu vissað um, at um tey yvirtóku gamla Føroya Banka frá Danske Bank, so fingu vit ein haldgóðan banka, sum var brynjaður til framtíðina. Men hetta vísti seg stutt eftir ikki at vera sannleikin, heldur tað mótsatta, segði Pauli Trond Petersen millum annað í røðu í løgtinginum í dag.
Tíggju ríkislógartilmæli hava verið viðgjørd í løgtinginum í dag. Øll uppskotini seta nýggj krøv til føroyskar bankar, og tey gera, at føroysku bankarnir koma undir somu skipanir sum aðrir bankar í Evropa. Ítøkiliga skal verða greiðari, hvussu kreppuraktir bankar skulu handfarast av myndugleikunum.
– Broytingin í lógini snýr seg serliga um, at tað frameftir skal gerast púra greitt í lánitreytunum, nær lángevandi stovnurin kann hækka rentuna, sum avleiðing av, at viðurskiftini á fíggingarmarknaðinum broytast, segði Pauli Trond í røðu síni.
Pauli Trond Petersen hugleiddi um bankakreppuna í 2008 og um, hvussu bankar í Evropa hava savnað seg undir einari skipan, sum hevur til endamáls at forða fyri, at sama óskil innan fíggjarheimin hendir aftur. Sum kunnugt vóru tað í stóran mun húsalán í Sambandsríkinum í Amerika, ið íløgufeløg høvdu yvirtikið, men sum vístu seg at hava lítið virði, ið førdu til fíggjarkreppuna. Nógvir íleggjarar í Evropa høvdu sett pening í íløgugrunnarnar, og tí rakti tað Evropa meint, tá ið húsalánini vístu seg at hava lítið virði.
Men ríkislógartilmælini leggja eisini upp til aðrar broytingar í bankunum enn bara innan húsalán. Frameftir skulu nevndarlimir í bankunum taka eitt grundskeið innan bankaheimin, áðrenn teir kunnu røkja nevndarsessirnar. Føroysku bankarnir hava verið fyri atfinningum, tí at ongi krøv eru til at gerast nevndarlimir í bankunum.
– Ein avleiðing av uppskotinum er, at krøv verða sett til nevndarlimir í peningastovnum um, at hesir skulu taka eitt grundskeið innan teir førleikar, ið verða mettir neyðugir fyri at kunna røkja slíkan nevndarsess. Slík átøk um krøv til útbúgving til nevndarlimir hava til endamáls at styrkja førleikarnar hjá nevndarlimum í peningastovnunum, segði Pauli Trond Petersen millum annað, men aðrar broytingar verða eisini hjá starvsfólkum í bankunum.
Serligar viðbøtur til starvsfólk í bankunum, ið klára at selja serliga nógv partabrøv, verða frameftir ikki loyvdar. Starvsfólk vórðu beinleiðis eggjað til at selja partabrøv í bankunum áðrenn kreppuna, og tað gjørdi at virðið á partabrøvunum hækkaði meira, enn virðið í veruleikanum var.
– Áðrenn fíggjarkreppuna vóru dømi um, at starvsfólk í bankum fingu bonus, um tey megnaðu at selja ávísa nøgd av partabrøvum til kundarnar. Hetta kann verða óheppið, tí starvsfólk í bankunum kunnu eggja kundum sínum at taka ov stóran váða á seg, tí at beinleiðis tilknýti er millum at selja kundunum flest møgulig partabrøv og egna løn, segði Pauli Trond Petersen.
Viðgerðin av tilmælunum er ikki liðug enn, men tað tykist sum, allir flokkar taka undir við uppskotinum. Felagið Føroyskir Peningastovnar mæla eisini til, at uppskotið verður samtykt.


text:
Jóladag, tá ið ódnin Urd herjaði kring landið, bleiv KJ á Kambsdali meint rakt av vindskaða.
Tann niðara høllin av sølu og goymslubygninginum (gamli timburhandilin) fór í smildur.
Uppruddingararbeiðið byrjaði beinanvegin 2. jóladag, og tað hevur gingið bæði skjótt og væl. Stórur partur av vørugoymsluni er fingin til høldar, og stóru lutirnir liggja nú í goymslubygningi í Søldarfirði. Sølubúðin á Kambsdali er nú opin sum áður.
KJ letur uppaftur við fullari styrki mánadagin 2/1-2017.
KJ takkar hjartaliga fyri ta stóru og góðu hjálp, hesar strævnu dagar – frá sløkkiliði og fyritøkum, frá starvsfólkum og sjálvbodnum, sum beinanvegin komu til hjálpar fyri at bjarga tí, sum bjargast kundi, og rudda økið so skjótt og væl, sum til bar. Uttan hesa hjálp slapst ikki so væl burturúr hesum.
Túsund takk øll somul, og gott nýggjár.
KJ
Um tú veitst okkurt, sum VP ikki veit - skriva so til vp@vp.fo


text:
- Aftansutt í kringvarpinum, við Jón Brian Motzfeldt, og hinum gleðiskvinnunum (við pre-kristnum morali, t.e. ómorali), inntoktrinerandi fyri almennan penga (tvungið)
- Hvør er nú kultin?
- Skelkandi endatíðar tíðindir, sum tú ikki sært á mainstream
- Hvat tað er gott at eiga fulla sannleika Guðs orðs!
- Sjálvt harðbaldrutir sjómenn øtast um Guðloysið í Føroyum í dag
- Bíbilska Guðslæran um familjuna er ein tann mest tiltrongdi í dag. Cooley slær seymin so beint á høvdið í hesum langa, saltaða prátinum!
- UNDGÅ sjálvstýri
- Eingin skilti týdningin av Jesu krossardeyða so væl sum Barabbas
- Dagsins vers, 1-25, í playlista
- FKJ húsmøti, 3. August 2019
- Trúgv á blóð Jesu Christs
- 8 ting, sum Guðs orð sigur okkum um sodomi
- Íslandstúrurin 2019
- Stríðsvagnurin
- Trúarfrælsi mítt fer vítt; verður ei frá mær snýtt
- Socialisman
- Djevulin skipar nú aftur fyri G! savnar sínar tilbiðjarar á Gøtusandi; trúgvandi villast óivað aftur við í ár
- Um Ensku orðini into og in
- Nicolaiisma finst í øllum meinigheitum
- Sacramentalisma er kristindómur anti-christs
- Sacerdotalisma (Nicolaiisma) eigur einkið bein at standa á í rætta N.T. tekstinum
- Loyndardómurin handan Católskar “bíbliur”
- Til Íslands við fimm túsund traktatum, tí Halgi Andin ber so í bandi
- Ein ekta, serliga serur serskøltur; óektaður til kvinnu, men ektaður til Guðs
- Um breiðu og tryggu tekst familjuna sum King James Bíblian stendur á. Dr. Gene Kim


text:
03. Mai 2018
Leygardagin 5. mai verður góðkeningardagur fyri gentur (stig 1-3), kappingarfyrireiking og FM fyri piltar í amboðsfimleiki í Bylgjuni í Runavík. Ljósið hevur 22 íðkarar íalt í stig 1-3 og piltum, sum luttaka leygardagin. Íðkararnir gera øll...
01. Apr 2018
Kvinnuliðið Hydra úr Ljósinum gjørdi bart og vann Easter Cup 2018 við 31,97 stigum samanlagt, innleiðandi fingu tær 15,87 og í finaluni í dag fingu tær 16,10. Nr. 2 bleiv Team Elina Elite (Dk) við 30,57 og nr. 3 gjørdist Team Bohemia (DK) við 27,22...
12. Mar 2018
Kvinnuliðið Hydra hjá Ljósinum gjørdist í dag samlaði steypavinnarin 2018 hjá kvinnum. Tær vunnu fyrru steypakapping við 14,25 stigum, og til steypakappingina í dag, sum tær eisini vunnu, fingu tær 15,47 stig, og gjørdust harvið steypavinnarar hjá kvinnum við 29,72 stigum samanlagt. ...


text:
Fyrsta fortreyt fyri at ein landspartur skal kunna menna seg, er at hann verður viðgjørdur javnbjóðis øðrum og fær somu viðferð og rættindi sum hinir partarnir av landinum. Í farna valskeiði hevur landsstýrissamgongan millum Javnaðarflokkin, Tjóðveldi og Framsókn gjørt órætt og givið Norðoyggjum verri viðferð og skerdar møguleikar á fleiri økjum, eitt nú til veiðirættindi, fiskidagar og menningarkvotur – tað má veljarin ikki gloyma.
Meðan hendan C-E-F samgongan hevur gjørt fleiri risa íløgur og menningarátøk longur suðuri á landi, hava tey víst ein heilt annan og neiligan hugburð til Norðoyggjar.
Slóðin eftir tey í Norðoyggjum er ógvuliga avdúkandi – lat meg nevna nøkur dømi:
Eingir tunlar norður um fjall
Hóast tey hava rátt fyri borgum í fýra ár, hóast tey hava samtykt og brúkt milliardir til aðrar íløgur, og hóast verandi tunlar næstan eru at meta sum deyðsfellur, so hevur púrt eingin vilji verið hjá C-E-F samgonguni at gera tunlarnar norður um fjall.
Framvegis ongin bygging av húsarhaldsskúla
Hóast løgmaður frá byrjan í hesum farandi valskeiðnum ferð eftir ferð hevur hildið røður, har hann hevur lovað nýggjan Húsarhaldsskúla Føroya í Klaksvík, og hóast aðrir skúlar sunnanfjørðs eru bæði samtyktir og bygdir, so er enn eingin húsarhaldsskúlabygging byrjað.
Eingin vilji at kanna møguleikan fyri skúladepli
Hóast tey bæði á Kambsdali og við Glasum í Havn hava lagt ymsar skúlar saman fyri á tann hátt at skapa betri og meir áhugaverd og fjølbroytt skúlaumhvørvi, so hevur hetta landsstýrið einki gjørt fyri at kanna tann møguleikan ísv. TSK – Tekniski skúli og Húsarhaldsskúla Føroya í Klaksvík.
Órættur ímóti fiskivinnuni í Norðoyggjum
Hóast Norðoyggjar í fleiri áratíggju hava satsað fiskivinnu, hóast fyritøkur her hava gjørt stórar íløgur í skip, fiskiloyvi og virkir, og hóast fiskimenn við konu og børnum her hava satsað sítt livibreyð, hús og heim uppá fiskivinnuna, so hevur hendan C-E-F samgongan tikið bæði kvotur, fiskidagar og møguleikan at søkja menningarkvotur frá Norðoyggjum.
Uppboðssøla av størvum innan fiskivinnuna
Hóast tilmælandi serfrøðingar mæltu frá tí, og hóast tað skapir stóran ótryggleika hjá teimum, sum hava sítt livibreyð á sjónum, hjúnafelaga og børnum, so helt landsstýrissamgongan millum Tjóðveldi, Javnaðarflokkin og Framsókn tvørt fast um at seta í verk eina uppboðssølu av fiskirættindum, sum rakar Norðoyggjar meinast av øllum landspørtum, við tað at reiðarí her í áravís hava gjørt stórar íløgur í skip og fiskirættindi. Hesin framferðarháttur noyðir reiðarí at kappbjóða um fiskin fyri at kunna varðveita skip og størv til manningar, sum hava bygt sær hús og stovnað familju í áliti á sjólívið.
Brandskatting drenar kapital úr Norðoyggjum
Seinasti grannskoðaði ársroknskapurin hjá einum av størstu reiðaríunum í Norðoyggjum avdúkaði, at tilfeingisskattur og uppboðssølukostnaður seinasta ár tók burtur allan vinning hjá hesum felag, sum undirgrevur møguleikarnar fyri nýíløgum í betri og tryggari arbeiðspláss til manningarnar.
Eingin nýggjur landsstovnur lagdur í Norðoyggjum
Hóast hesa fult tilvitaðu og álvarsomu skerjing av fiskivinnuni í Norðoyggjum hevur hendan landsstýrissamgongan ongi tekin víst um nakran vilja til at geva Norðoyggjum nakað í viðurlag fyri henda stóra vinnuliga, fíggjarliga og menningarliga miss á fiskivinnuøkinum og teimum atknýttu vinnunum, sum eisini missa av nýskipanini.
Klaksvíkar Sjúkrahús mist sína sjálvstøðugu leiðslu
Hóast nógvar ávaringar og mótmæli, bæði frá leiðslu og starvsfólk á Klaksvíkar Sjúkrahúsi og í løgtinginum, so helmaði hendan landsstýrissamgongan ikki í, fyrr enn tað var eydnast henni at taka sjálvstøðugu leiðsluna frá Klaksvíkar Sjúkrahúsi og lagt tað undir leiðsluna fyri Landssjúkrahúsið.
Lata Bústaðir byggja nógvar ferðir meir í høvuðsstaðnum
Hóast tørvurin á bíligum dygdarbústøðum er stórur kring landið, ikki minst í Norðoyggjum,, so hevur hendan landsstýrissamgongan hesi seinastu fýra árini latið landsalmenna bústaðafelagið Bústaðir bygt 20 bústaðir pr. 1000 íb. í høvuðsstaðnum og einans 6 bústaðir pr. 1000 íb.kring landið.
Bummgjaldið í Norðoyatunlinum og Vágatunlinum ikki avtikið
Hóast norðoyingar og vágafólk fingu lovað frá byrjan, at tá lánini hjá Vágatunlinum og Norðoyatunlinum vóru niðurgoldin, skuldi bummgjaldið steðgað, og hóast tað bæði er verri fyri samfelagsnyttuna av tunlunum og eisini kappingaravlagandi og órættvíst ímóti hesum báðum landspørtum at halda fram við bummgjøldum, so hevur hendan landsstýrissamgongan ongan vilja til at halda hesi givnu lyfti til norðoyingar og vágafólk.
Ein sentralistisk samgonga
Hóast meginparturin av menningini innan høvuðsvinnur okkara er framd og uppbygd í norður-Føroyum, so hevur hendan landsstýrissamgongan í verki víst ein ógvuliga einvísan sentralistiskan hugburð, sum mest av øllum er gingin útyvir hendan partin av landinum.
Vil ikki vita av helvtini av veljarunum í Klaksvík
Og oman á alt hetta hevur løgmaður – hóast føddur og uppvaksin í Klaksvík – gjørt tað til eitt persónligt politiskt mál at halda tann í Norðoyggjum nógv størsta flokkin, sum til seinasta fólkatingsval fekk helvtina av greiddu atkvøðunum í Klaksvík, uttan fyri tær samgongur, har hann er partur. Sami maður tosar um at savna tjóðini og heitir á allar flokkar um at føra eitt virðiligt valstríð.
Nú er møguleikin at gera upp við hesa skeivu kós.
Fólkaflokkurin hevur bæði viljan og styrkina til at seta aðra kós fyri landið, vinnuna og familjurnar her á klettunum, har ein munandi størri og javnbjóðis virðing verður víst fyri øllum landspørtum í føroyska samfelagnum eins væl og virðing teimum grundleggjandi virðum, sum gjøgnum mong ættarlið hevur ment, bygt og vart land og fólk okkara.
Her vil eg fegin brúka mínar royndir til at hjálpa og gera mun, eisini so Norðoyggjar aftur fáa sín sjálvsagda rætt til javnbjóðis treytir við allar aðrar partar av landinum. Tað má vera minstakrav til eina komandi landsstýrissamgongu.
Nú skulu Norðoyggjar hava síni rættindi aftur javnbjóðis øðrum.
Jákup Mikkelsen
Løgtingsmaður og løgtingsvalevni fyri Fólkaflokkin


text:
Vegna Føroya Skiftirætt verður ognin matr. nr. 14f, Rættargarður 3, 460 Norðskála við hesum lýst til sølu.Húsini eru bygd í 2007 og grundøkið er 529m2. Í ovari hæddini er gongd, wc og tvey kømur. Í miðhæddini eru inngongd, køkur, stova,
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
Li Bai
Li Bai (701–762), eisini kendur sum Li Po, var ein kinesiskur yrkjari sum frá tíðini tá hann livdi líka til í dag verður sagdur at vera ein serstakur og romantiskur persónur, sum førdi siðbundna poetiska formin til nýggjar hæddir.
Hann og vinur hansara Du Fu (712–770) vóru teir mest framstandandi persónarnir í tí blómandi kinesiska skaldskapinum miðskeiðis í Tang-rríkinum, í tí tíðarskeiðnum, sum ofta verður nevnt "Gulløldin í Kina".
Umleið túsund yrkingar, ið Li Bai sigst hava yrkt eru varveittar, av teimum eru 34 í kanon-skriftasavninum frá 18. øld Trýhundrað Tang yrkingar. Søgninsigur, at hann druknaði, tá ið hann lenaði seg úr sínum báti fyri at fevna spegilsmyndina av mánanum í ánni, men datt útí og druknaði.


text:
Vitus
Hey hey!
Eg eiti Vitus. Eg eri ein steinkópur, og eg búgvi í sjónum – kanska tú hevur sæð meg ella onkran í míni familju úti á sjónum? Mín lívrættur er fiskur, og eg eti so nógvar, sum eg orki, so eg verði stórur og sterkur.
Eg hjálpi tær við at spara pening saman til tey tingini, ið tú ynskir tær. Í bankanum kanst tú fáa eina fína sparibússu, sum líkist mær – um tú ikki longu hevur fingið eina sparibússu, so minst til at fáa eina heim við tær, næstu ferð tú ert í bankanum við mammu ella babba. So kanst tú goyma tín pening í búkinum hjá mær, og tá búkurin er fullur av peningi, kanst tú koma í bankan at seta peningin inn á tína kontu.
Eg elski at spæla á sjónum og hava tað stuttligt. Um tú eisini hevur hug til at hava tað stuttligt, kanst tú biðja onkran vaksnan hjálpa tær at prenta nakrar tekningar av mær, sum tú kanst lita. Um tú gongur í skúla, eigi eg eina tímatalvu og nøkur lærukort við tølum, bókstavum, fjøllum, vøtnum og ættunum til tín.
Kærar heilsur
Vitus
Lærukort
Lærukort frá Vitusi gera tað stuttligari og lættari hjá skúlabørnum at læra at rokna, falda, skriva, stava og at læra um veður og vind. Lærukortini eru at fáa í bankanum, og til ber eisini hjá skúlum at fáa lærukortini til børnini. Kortini eru úr pappi, og tey eru gjørd soleiðis, at tey kunnu vera við í skúlataskuni hvønn dag. Tað tekur tíð at læra, og tí eru hol í kortunum, so tey lættliga kunnu hanga á vegginum, meðan barnið lærir.
Eisini ber til at prenta ymisku lærukortini og tekningarnar niðanfyri út við at trýsta á myndina.


text:
Tíðindi
Góðu borgarir! Týsdagin 21. mai – Hósdagin 23. mai fara vit at rudda í Kunoyar Kommunu, Sí viðfesta skjal fyri at…Les meira
Sí viðfestu leinkju fyri meira kunning. Skulu tíni dekk vekk í summar?Les meira
Tíðindaskriv kommunur 29. Apríl 2019 Hvar eru tankarnir, tá tú koyrir bil? Komandi tríggjar vikurnar heitir Kunoyar Kommuna á bilførarar um…Les meira
Góðu borgarir! Ruskplássið í Haraldssundi er stongt mikudagin 1. mai 2019. Vinarliga Kunoyar KommunaLes meira
Góðu borgarar í Kunoyar Kommunu Kunning frá Umhvørvisstovuni um kortlegging við dronum Sí viðfestu leinkju. Kunoy og Haraldssund Vinarliga Kunoyar KommunaLes meira
Skrivstovan í Kunoyar Kommunu er stongd flaggdagin 25. apríl. Kunoyar Kommuna ynskir øllum ein góðan flaggdag.Les meira
2. Páskadag (Mánadagin 22 apríl) kl 15. fara vit aftir at hava tað vælumtókta páskatiltakið, har børnini kunnu leita eftir eggun….Les meira
Sí viðfestu leinkju fyri at síggja broytingar í innsavningi páskavikuna. Broytingar í innsavningi hesa vikunaLes meira
Góðu borgarar! Tað verður nógvur vindur um vikuskifti, og tí er sera umráðandi at øll rudda upp uttanfyri, soleiðis at onki…Les meira
Góðu borgarar. Kunoyar Kommuna hevur fingið átalu fyri at koyra ov stórt rusk, á ruskplássinum hjá Kunoyar Kommunu. Rusk sum verður…Les meira


text:
Mentan
Føroyingar í kríggi
23. Nov 2011
- Ein frásøgn av hermótinum í Afghanistan
les meir
Dreingjamøti
23. Nov 2011
Í juni 2011 varð aftur kallað til fund í KFUM - dreingjafund, og um 120 fólk komu á fund. Jóhannes Álvheygg vitjaði aftur á klettarnar,...
les meir
PayPal og tekniskir trupulleikar við heimasíðuni
23. Nov 2011
Vit skulu gera vart við, at vit hava havt ávísar trupulleikar við heimasíðuni, sum sýnast at vera av tekniskum slagi. Vit fara at heita á...
les meir
Fyrsti útbúgvingar bólkurin innan Psykoterapi í Føroyum fær prógv fríggjadagin 25. nov. 2011
23. Nov 2011
Næmingar hjá Nordisk Institut for Psykoterapi enda fríggjadagin 25. nov. fyrstu 3 ára støðisútbúgvingina innan psykoterapi í Føroyum. Í hesum sambandi verða familja, vinir og...
les meir
Í starvsvenjing í býráðshúsinum
21. Nov 2011
Irena Høgnesen, ið er 14 ára gomul og gongur í 9. flokki í Skúlanum við Ósánna, hevur seinastu tvær vikurnar verið í starvsvenjing í býráðhúsinum...
les meir
Stórur áhugi á alnetinum fyri deyðahavsrullunum
21. Nov 2011
Síðani seinast í september hevur ein partur av teimum sokallaðu deyðahavsrullunum ligið á alnótini. Síðani almannakunngerðina, hevur heimasíðan dss.collections.imj.org.il havt umleið eina millión vitjanir...
les meir
Listaframsýning í Mentamálaráðnum - “Smálutir hugvekja”
21. Nov 2011
“Smálutir hugvekja” er evnið á fjølbroyttari og forvitnisligari framsýning í Mentamálaráðnum, sum letur upp mánadagin 21. november 2011, kl. 15.00. Tær sum sýna fram eru:...
les meir
Piddasa mordarir
20. Nov 2011
Rithøvundurin,og yrkjarin, Agnar Artúvertin, heur gjørt eina yrking, ið hann kallar Piddasa mordarir.
les meir


text:
Nei, Føroyar eru ikki blivnar javnari hetta valskeiðið
Politikkur03-08-2019 - 22:32 - Jóanis Albert Nielsen
Tvørturímóti hevur hendan landsstýrissamgongan gjørt stóran mismun millum landspartarnar í Føroyum við eini óhoyrt einvísari sentralisering og almennari sentralstýring av vinnuni, har hon við lóg hevur lagt beinleiðis forðingar fyri menning av vinnuni kring landið.
Hendan landsstýrissamgongan hevur bygt 20 bústaðir í høvuðsstaðnum meðan hon hevur bygt bara 6 bústaðir kring landið.
Hendan landsstýrissamgongan hevur gjørt almennar íløgur fyri milliardir í høvuðsstaðarøkinum, meðan mest sum einki er bygt kring landið.
Hendan landsstýrissamgongan hevur bygt ein eysturoyartunnil, meðan hon beinleiðis hevur mótarbeitt og niðurstemmað gerð av tunlum norður um fjall.
Hendan landsstýrissamgongan økir ógvisliga tað almenna eftirlitið í høvuðsstaðnum og leggur samstundis forðingar fyri vinnum í ávísum landspørtum kring landið.
Hendan landsstýrissamgongan hevur uppraðfest miðfyrisitingina av ferðavinnuni, meðan hon hevur slept teimum upp á fjall, sum røkja og varða av lendi og náttúru, og tí er ójavnin so stórur og skilið, sum tað er hjá bóndum o.ø. kring landið.
Eg kundi hildið á, men lat meg steðga her og spyrja: Er Føroyar blinar javnari á hesum økjum hetta farna valskeiðið?!
Nei, Føroyar eru ikki blivnar javnari hetta valskeiðið
Tvørturímóti hevur hendan landsstýrissamgongan gjørt stóran mismun millum landspartarnar í Føroyum við eini óhoyrt einvísari sentralisering og almennari sentralstýring av vinnuni, har hon við lóg hevur lagt beinleiðis forðingar fyri menning av vinnuni kring landið.
Eisini her ynski eg at hjálpa og gera mun, so vit á hesum økjum fáa einar javnari Føroyar, tí tað fáa vit ikki undir hesi landsstýrissamgonguni.
Jákup Mikkelsen
Løgtingsmaður og løgtingsvalevni fyri Fólkaflokkin


text:
Evangeliska Røddin
Evangeliska Røddin (EvR) er sjálvstøðugur stovnur við tilknýti til brøðrasamkomurnar í Føroyum.
EvR byrjaði virksemi sítt í 1966, tá ið farið varð undir at senda útvarpssendingar frá Trans World Radio í Monte Carlo.
Sendar vóru stuttar evangeliskar sendingar, 15 minuttir við sangi og talu, einaferð um vikuna. Sendingarnar vóru ætlaðar føroyingum í langfarasigling ella búsettir langt heimanífrá; men eisini vóru nógvir trúgvir lurtarar í Norðurlondum og í Føroyum, og vit frættu regluliga frá lurtarum sum Harrin hevði signað gjøgnum boðskapin.
Tíðir broytast og EvR gavst at senda frá Trans World Radio í 1990, meðan annað virksemi helt fram og nýggir tættir vórðu tiknir upp.
Ynski okkara er at alt verkið í Evangelisku Røddini verður gjørt til æru Harrans eina, at trúgvandi verða uppbygd, og fram um alt, at sálir verða frelstar.
Grundsjónarmið okkara er, sum Paulus sigur í Áp. 20.27, ”at kunngera alt ráð Guds”.Evangeliska Røddin er sjálvstøðugur stovnur við tilknýti til Brøðrasamkomurnar í Føroyum.
Høvuðsvirksemið hjá Evangelisku Røddini (EvR) er regluligar útvarpssendingar á R7-sendistøðini, sum hoyrist um allar Føroyar.
Sent verður á R7:
EvR fæst eisini við at geva út fløgur við góðum andaligum sangi og tónleiki. í dag verða sett stór krøv til dygdina, bæði tónlistarliga og tekniskt; hesi krøv royna vit at nøkta.
EvR netvarpar eisini ymisk tiltøk beinleiðis, so sum evangeliskar stevnur, fundir og annað ið hevur almennan áhuga.
Sjálvboðin taka sær av øllum virksemi í Evangelisku Røddini, og alt verður gjørt við orðum Paulusar í Áp.20.27 í huga: "at kunngera alt ráð Guds".
Evangeliska Røddin varð stovnað í august 1966. Tann 29. november sama ár sendi henda nýstovnaða kristna útvarpsstøðin á fyrsta sinni evangeliið út á móðurmálinum til føroyingar kring allan heim. Sendingarnar hoyrdist eisini í Føroyum.
Evangeliska útvarpssstøðin ”Trans World Radio” byrjaði at senda boðskapin um Jesus á ymiskum málum úr Tanger í Marokku í Norðurafrika seinast í 1940-árunum. Menninir aftanfyri hetta tiltak vóru amerikansku feðgarnir Ralph og Paul Freed. Seinni vóru teir noyddir at flyta útvarpsstøðina til Monte Carlo í lítla fúrstadøminum og státinum Monaco, sum ikki er meiri enn 1,5 ferkilometrar til víddar. Sum samanbering skal nevnast, at Føroyar eru umleið 1400 ferkilometrar.
Tá ið vit føroyingar fóru undir samstarv við Trans World Radio, sendu teir boðskapin út á 25 ymiskum málum til Europa, Afrika, Miðeystur og aðrastaðni við. Føroyskt gjørdist sostatt 26. málið, ið varð útvarpað gjøgnum sendaran hjá Trans World Radio.
Svenning av Lofti skrivar:
"Byrjanin til føroysku sendingarnar frá Trans World Radio
Tann 30. juli – dagin eftir Ólavsøku í 1966 – sótu Billy Olsen og eg og prátaðu saman í stovu okkara á Sólteigi 4 í Havn. Hesa løtuna kom prát okkara inn á evangelisku útvarpssendingarnar, sum Trans World Radio hevði úr Monte Carlo.
Billy greiddi mær frá, at hann sum útisiglari, mangan hevði lurtað eftir sendingunum hjá Trans World Radio á ymiskum málum – og hvussu hetta hevði verið honum ein stór andalig signing, meðan hann pløgdi heimshøvini. Hendan dagin kom prátið eisini inn á møguleikan at fara undir útvarpssendingar á føroyskum yvir sendaran hjá Trans World Radio í Monte Carlo. Ikki var langt lop frá hugsan til verk. Ta løtuna settu vit saman uppskot til skriv til Trans World Radio at spyrja um, hvørjir møguleikar vóru at fáa í lag evangeliskar útvarpssendingar í føroyskum. Dagin eftir varð hondskrivaða kladdan reinskrivað og fyrsta skriv okkara sent til Monte Carlo.
Nevnast skal, at hondskrivaða kladdan og reinskrivaða brævið, eru bæði til taks enn í dag – og munnu hesi bæði upprunaskjølini verða millum virðismiklastu skjølini í samband við søguna um Evangelisku Røddina.
Hetta fyrsta skrivið í søguni hjá Evangelisku Røddini varð undirskrivað av Billy Olsen og mær sjálvum og sent til Trans World Radio 31. juli 1966. Vikuna eftir fingu vit svar frá Trans World Radio, ið var dagfest 4. august, einans 5 dagar eftir at okkara skriv varð fest á blað og sent úr Føroyum.
”Tað var við gleði og ovfarni at vit lósu brævið frá tykkum og frættu um áhuga tykkara at varpa út evangeliið á føroyskum máli. Hetta kennist mær ein undurfull avbjóðing og vit vilja við gleði samarbeiða við tykkum hesum viðvíkjandi.”
Eftir at hava lisið brævið vóru Billy og eg samdir um, at vit beinanvegin skuldu taka næsta stigið á leiðini, sum var at seta okkum i samband við aðrar, ið vóru til reiðar at fara undir sendingar saman við okkum. Vit settu okkum fyrst í samband við Jógvan Hammer, ið var radiotøkningur og síðani Óla Vang, ið hevði arbeiddi sum fjarritari á Tórshavnar Radio.
Eftir hetta settu vit okkum í samband við Zacharias Zachariassen, Brynleif Hansen, ið arbeiddu sum trúboðsarar burturav og Osvald Kjærbo, Jens Guttesen. Teir vóru áhugaðir og fúsir at fara til verka. Hesir somu gjørdust samstundis fyrsta nevndin í Evangelisku Røddini:
Jógvan Hammer, Brynleif Hansen, Jens Guttesen, Osvald Kjærbo, Svenning av Lofti, Billy Olsen, Óli Vang og Zacharis Zachariassen. Av hesum eru Brynleif, Jens Guttesen og Osvald Kjærbo farnir.
Hildið var fram við hesum sendingum hvørja viku í 25 ár til 1990. Eftir at einkarættur útvarpsins varð avtikin, var farið undir annað útvarpsvirksemi. Hildið varð fram við sendingum á Rás 2 og seinni á R7.
Upptøkutól eru keypt til sjónvarpssendingar, soleiðis at sendast kann netvarp frá tiltøkum, ið fara fram.
Evangeliska Røddin hevur givið út fleiri sangbond og fløgur til dagin í dag. Ikki kann sigast annað enn, at Evangeliska Røddin hevur verið virkin øll hesi fimmti árini síðani 1966.
Tað er við stórari gleði og takksemi til hin livandi Gud í Himli, eg hyggi aftur á hesi farnu fimmti árini av søguni hjá Evangelisku Røddini. Eg takki Gudi fyri tað kall, ið hann tá gav okkum, at bera menniskjum heimsins besta boðskap, boðskapin um Jesus og hansara fullgjørda frelsuverk á krossinum."
Keldur: Svenning av Lofti og Jógvan Hammer


text:
Poul Nolsøe Laksáfoss er farin
Systirdóttirin hjá konuni er gift við Boga, ið er sonur Poul Nolsøe. Tískil komu vit at kennast. Eg má siga, at eg frá fyrsta degi fekk stóra virðing fyri honum, tí hann hevði serlig faklig evnir, men størst av øllum hevði hann eina stilla merdferð, sum ein ikki kundi gera annað enn taka til sín.
Seinastu tíðina stríddist Poul við herviliga sjúk, sum nú tók hann frá okkum. Eg boyggi høvur í tøkk og virðing og vilja eg og Elsbet senda okkara heilsan til Jórun, børnini og familjuna, ið hava mist ein sera fittan og dámligan mann, pápa og abba.
Mangan kann lívið tykjast hart og eirindaleyst, men vit kunnu liva við vónini um, at vit ein dag møtast aftur. Hvíl í friði Poul Nolsøe


text:
Í hesum døgum verður síðsta hond løgd á eina slóðbrótandi verkætlan, ið hevur til endamáls at framleiða amboð til teirra, ið arbeiða við fleirmæltum børnum í Føroyum. Umframt ítøkilig amboð og uppskot um mannagongdir, verða góð ráð eisini savnað, dømi verða funnin um viðkomandi sangir og spøl - og annað tilfar verður framleitt.
Arbeitt verður til dømis við tvørmentanarligum samskifti, viðkomandi kunning til foreldur, tí góða foreldrasamstarvinum, førleikamenning og ítøkiligum mannagongdum.
Arbeiðið er sett í verk, tí starvsfólk í barnagørðum og vøggustovum kring landið uppliva ein stóran tørv á vitan og amboðum, sum kunnu hjálpa teimum í arbeiðinum við málmenning til tey børn, ið hava onnur mál enn føroyskt. Talið á hesum børnum vísir seg vera støðugt vaksandi.
Arbeiðið við málsligu amboðunum til fleirmælt børn er eitt breitt samstarv. Mentamálaráðið hevur stuðlað verkætlanini í sambandi við málmenningarárið 2018, Útlendingastovan og Tórshavnar kommuna hava verið toghaldarar og í samstarvinum hava eisini luttikið umboð úr Klaksvíkar kommunu, Runavíkar kommunu, Eystur kommunu, Fuglafjarðar kommunu, Sunda kommunu og Sjóvar kommunu.
- Hetta hevur verið eitt gott samstarv, har fólk kring landið hava tikið lógvatak fyri at framleiða eitt einfalt og ítøkiligt savn av amboðum til námsfrøðingar og starvsfólk, sum arbeiða við fleirmæltum børnum í Føroyum. Í arbeiðsbólkinum eru bæði námsfrøðingar og námsfrøðiligir ráðgevar kring landið. Tað eru altso bæði fólk, sum arbeiða við børnum, og fólk, sum starvast á einum meiri fyrisitingarligum stigi í kommunum kring landið, sigur David Im frá Útlendingastovuni um samstarvið.
Í heyst luttók arbeiðsbólkurin á eini ráðstevnu um málmenning fyri fleirmælt børn í Noregi og fekk har góðan íblástur frá norskum serfrøðingum innan økið.
Síðani hevur bólkurin eftirfylgjandi samstarvað um at orða og seta saman føroyskar mannagongdir og annað viðkomandi tilfar, ið starvsfólk á barnaøkinum í Føroyum kunnu brúka.
Eftir ætlan verður lidna tilfarið lagt fram í juni.


text:
Gerðabók
BI/sm
54. fundur
Ár 2019, hósdagin, 28. februar, kl. 13.30, varð tingfundur settur.
Kaj Leo Holm Johannesen, løgtingsmaður og ríkisumboðsmaðurin vóru ikki á fundi
Formaðurin las skriv frá Sjúrði Skaalum dagfest 27. februar 2019, har hann boðar frá at hann tekur sæti á tingi.
Farloyvi:
Skriv frá Rigmor Dam, dagfest 27. februar 2019 har biðið verður um farloyvi frá 28. februar 2019, og at næsti maður á lista Javnaðarfloksins tekur sæti hetta tíðarskeið.
Samtykt uttan atkvøðugreiðslu, at Kristianna Winther Poulsen, tekur sæti á tingi.
Formaðurin las skriv: Vísandi til § 26, stk. 2 í Tingskipanini har valbólkurin sum tilnevndi Honnu Jensen, hevur tilnevnt Bjarna Kárason Petersen, sum lim í Mentanarnevndini og varalim í Rættarnevndini og Uttanlandsnevndini
Vísandi til § 26, stk. 2 ptk. 3 í Tingskipanini verður boðað frá at Rigmor Dam verður limur í Mentanarnevndini fyri Jónleif Johannesen og varalim í Uttanlandsnevndini fyri Djóna Nolsøe Joensen.
Jónleif Johannesen verður limur í Trivnaðarnevndini fyri Rigmor Dam.
Til viðgerðar:
1. Atkvøðugreiðsla um skrivligan fyrispurning nr. S-10/2018 til Poul Michelsen, landsstýrismann, frá Helga Abrahamsen, løgtingsmanni, viðvíkjandi Føroyum sum royndarland fyri 5G net
Samtykt uttan atkvøðugreiðslu, at fyrispurningurin skal svarast
2. Ófráboðaðir fyrispurningar
3. 3. viðgerð av tingmáli nr. 90/2018: Uppskot til løgtingslóg um broyting í løgtingslóg um tilhald, uppihaldsforboð og burturvísing (Tilhaldslógin) (Bráfeingis frástøðuboð sett inn og orðið tilhald broytt til frástøðuboð)
Uppskotið sum samtykt við 2. viðgerð, endaliga samtykt 25-0-0
Málið avgreitt
4. Framløga
Formaðurin boðaði frá, at løgmaður hevur lagt fram tingmál nr. 108/2018: Uppskot til løgtingslóg um broyting í lovbekendtgørelse om straffeloven (Revsilógin) (Brotsverk ímóti almennum myndugleikum o.a., brotsverk ímóti almennum friði og skilhaldi, brotsverk í tænastu ella starvi hjá tí almenna o.a., følsk frágreiðing og følsk ákæra, brotsverk viðvíkjandi gjaldsmiðlum og skjalafalsan)
at Poul Michelsen, hevur lagt fram tingmálini nr. 104/2018: Uppskot til ríkislógartilmæli um at seta í gildi fyri Føroyar Anordning om ikrafttræden for Færøerne af lov om ændring af udlændingeloven (Bemyndigelse til at fastsætte integrationsrelevante krav som betingelse for tidsubegrænset opholdstilladelse på Færøerne, hjemmel til delegation af kompetence til at træffe afgørelse om ophold på Færøerne i første instans til færøske myndigheder og ændring af klageadgang i sådanne sager til Udlændingenævnet), nr. 106/2018: Uppskot til samtyktar um at seta í gildi fyri Føroyar fríhandilssáttmála millum Føroyar og Sameinda Kongsríkið Stórabretlands og Norðurírlands og nr. 107/2018: Uppskot til løgtingslóg um broyting í løgtingslóg um innflutning og sølu av rúsdrekka (Bryggjarí fáa heimild at selja alla framleiðslu sína beinleiðis til tollfríar sølubúðir, proviantering og provianteringsfyritøkur. Harumframt verða gjørdar smærri lógartøkniligar broytingar)
at Páll á Reynatúgvu løgtingsformaður hevur lagt fram tingmálini nr. 110/2018: Uppskot til løgtingslóg um samsýning og eftirløn løgtingsmanna og tingmál nr. 111/2018: Uppskot til løgtingslóg um broyting í løgtingslóg um nevnd at geva løgmanni tilmæli um samsýningar og eftirløn landsstýrismanna v.m. (Samsýningar og eftirløn løgtingsmanna v.m.)
at Magni Laksáfoss, løgtingsmaður hevur lagt fram tingmál nr. 112/2018: Uppskot til løgtingslóg um broyting í løgtingslóg um framleiðslu, flutning og veiting av ravmagni (Elveitingarlógin) (Loyvisviðurskifti, miðsavnan, søla, netvirksemi og ravmagnsmarknaður)
at Bárður Kass Nielsen og Kári P. Højgaard, løgtingsmenn hava lagt fram tingmál nr. 109/2019: Uppskot til samtyktar um at betra um fortreytirnar hjá ungum at sleppa til skips
Tikið av dagsskrá:
Svar upp á skrivligan fyrispurning nr. S-9/2019 til Sirið Stenberg, landsstýrismann í heilsu- og innlendismálum, frá Kaj Leo Holm Johannesen, løgtingsmanni, viðvíkjandi tilboði frá Novo Nordisk grunninum um diabetessamstarv og at byggja miðstøð fyri diabetes í Føroyum
Formaðurin setti næsta fund at verða mikudagin, 6. februar 2019, kl. 10.00, við hesi dagsskrá:
1. 2. viðgerð av tingmáli nr. 75/2018: Uppskot til samtyktar um sundurskiljing av netinum hjá SEV soleiðis, at netparturin verður ein sjálvstøðug eind
2. 2. viðgerð av tingmáli nr. 20/2018: Uppskot til samtyktar um at javnseta privata og almenna bústaðarbygging
3. 1. viðgerð av tingmáli nr. 95/2018: Uppskot til eykajáttanarløgtingslóg fyri februar 2019
4. 1. viðgerð av tingmáli nr. 96/2018: Uppskot til løgtingslóg um at dagføra vegir og tunlar
5. 1. viðgerð av tingmáli nr. 97/2018: Uppskot til eykajáttanarløgtingslóg fyri februar 2019-2
6. 1. viðgerð av tingmáli nr. 99/2018: Uppskot til løgtingslóg um broyting í løgtingslóg um trygd á sjónum, løgtingslóg um starvsviðurskifti o.a. hjá sjófólki og løgtingslóg um manning av skipum (Góðkenning av millumtjóðasáttmála ILO 188 – Work in Fishing Convention)
7. Framløga
Fundur lokin kl. 15.18
Páll á Reynatúgvu
løgtingsformaður
/Beinta Isaksen
skrivari


text:
FØROYSKT SUMMAR Í TÝSKLANDI
Tvær framsýningar við føroyskari list í Flensburg í Týsklandi í summar.
Stór framsýning við føroyskari samtíðarlist verður á listasavninum Museumsberg í Flensburg frá 23. juni til 20. oktober
Tað er stjórin á Museumsberg og Dr. í listfrøði Michael Fuhr, sum hevur kuraterað framsýningina.
Hann var í Føroyum eina viku í september í fjør og vitjaði atelier hjá nógvum listafólkum, Steinprent og Listasavn Føroya og valdi listafólk og listaverk.
Endin var, at hann bjóðaði hesum 8 listafólkunum at vera við:
Annie Heinesen
Annika á Lofti
Astri Luihn
Brandur Patursson
Ingi Joensen
Jóna Rasmussen
Randi Samsonsen
Tróndur Patursson
Summi av listafólkunum eru boðin at hava eitt stórt verk við, meðan Astri Luihn, Ingi Joensen, Jóna Rasmussen og Tróndur Patursson hava fingið hvør sín sal at sýna listaverkini í.
Samtíðarlistin úr Føroyum á Museumsberg í summar rúmar heilt ymiskar stílartir og listaúttrykk so sum videoprojeksjónir, foto, málningar, træskurðar, grafikk og rúminstallasjónir.
Tað er eitt veldigt herðaklapp til føroyska samtíðarlist, at eitt so stórt og viktigt listasavn sum Museumsberg í Flensburg vísir so mong verk av fleiri av okkara bestu listafólkum alla summarsesongina.
Flensburg liggur sera vakurt við fjørðin og hevur nógv vitjandi um summarið.
Flensburg Sjófartsmuseum vísir samtundis bæði eldri og nýggjari føroyska list við motivum úr sjómannslívinum, sum er lánt frá m.a. Listasavni Føroya. Her hevur stjórin á Flensburger Schifffahrtsmuseum kuraterað.
Tilsaman 10 listafólk eru við á báðum hesum framsýningum.
Faktaboks:
Museumsberg Flensburg
Letur upp 23. juni kl. 11.30.
Endar 20. oktober 2019.
Annie Heinesen, Annika á Lofti,
Astri Luihn, Brandur Patursson,
Ingi Joensen, Jóna Rasmussen,
Randi Samsonsen, Tróndur Patursson.
Faktaboks:
Flensburger Schifffahrtsmuseum
Letur upp 30. juni kl. 11.30.
Endar 20. oktober 2019.
Listafólkini eru:
Edward Fuglø, Ingi Joensen,
Jóna Rasmussen, Sámal J. Mikines,
Tróndur Patursson.


text:
– Á hendan hátt kunnu vit støðugt menna bæði rutunet og felagið sum heild fyri áhaldandi at knýta Føroyar nærri umheiminum við kappingarførum prísum til eitt breitt úrval av ferðamálum og við eini framúr góðari tænastu, sigur Jóhanna á Bergi, stjóri í Atlantic Airways, í tíðindaskrivi í morgun.
A320 neo-flogfarið er munandi størri samanborið við A319 flogfør, og tekur tað 30 fleiri ferðafólk. Neo-flogførini eru tey mest umhvørvisvinarligu flogførini av sínum slagi. Óljóðið frá flogførunum er 50 prosent minni, og tey brúka upp til 20 prosent minni brennievni enn núverandi flogfør.
Sostatt ber til at flúgva longri teinar við fleiri ferðandi, og letur hetta upp fyri nýggjum møguleikum hjá føroyska flogfelagnum, samstundis sum hetta gevur størri fleksibilitet.
Næsta neo-flogfarið kemur á vári 2020. Fyri einum mánaði síðani undirskrivaði Atlantic Airways sáttmála við Airbus um tvey nýggj neoflogfør, sum skulu latast felagnum í ávíkavist 2023 og 2024.
Nýggja flogfarið hevur fingið eyðkennisbókstavirnar OY-RCK. Flogfarið væntast í Vágar klokkan 16:45, og Atlantsflog boðar frá, at møguleiki verður hjá almenninginum at sleppa umborð at síggja flogfarið, og Atlantic Airways bjóðar ein kaffimunn og okkurt gott til børnini í Hangarinum og heilsar, at øll eru hjartaliga vælkomin.
Trýstið á pílin undir myndini at hoyra samrøðu við Jóhonnu á Bergi, stjóra í Atlantsflog, sum Árni Gregersen á FM! gjørdi við hana fyrr í dag.


text:
Vanliga samráðingartilgongdin er hon, at partarnir møtast til ein innleiðandi fund til tess at skipa samráðingarnar. Á fyrsta fylgjandi fundinum verða krøv handað, og samráðingarnar byrja so av álvara á triðja fundinum partanna millum. At byrja við kann verða lutfalsliga langt millum fundirnar, men beint áðrenn sáttmálin fer úr gildi, eru rættuliga drúgvir og tættir samráðingarfundir til tess at koma til eina semju, áðrenn sáttmálin fer úr gildi.
Samráðingarnar hjá Føroya Arbeiðsgevarafelag við arbeiðarafeløgini verða førdar av nevnd felagsins saman við umsitingini. Samráðingarleiðari er Kristoffur Laksá, nevndarlimur í Føroya Arbeiðsgevarafelag.


text:
Nýggju klæði keisarans
politikkur11-06-2019 - 15:24 - Jóanis Nielsen
Nú byrja so smátt avleiðingarnar at koma til sjóndar, eftir fýra ár við vinnufíggindaligum politikki.
Sjómenn hava longu, við undantaki av nøkrum fáum, følt sviðan av politikkinum ið førdur verður, har hýra teirra er munandi lækkað.
Virkir á landi føla nú eisini hvussu politikkarar anda tey í nakkan, og hvussu politiski grammleikin uttan mørk, smátt um smátt máar grundarlagi undan vinnuliga rakstrinum.
Flest øll gjøld eru farin munandi upp, nýggj gjøld eru uppfunnin, alt fyri at metta trongdina at gjara út sentralt.
Tað varð ein sólskinssøga, tá vit í undanfarnu samgongu syrgdu fyri at Marine Harvest fekk royndarloyvi á Sandsvág, tí hetta hevði við sær, at teir saman við Delta settu gongd á virkið aftur í Skopun. Harvið fingu 60 fólk arbeiði í Sandoynni.
Og hvat er so hent síðani hendan samgongan kom til?
Jú, avgjøldini á virksemið í Skopun er hækkað av sitandi samgongu, meðan sama samgonga hevur lagt fleiri avgjøld á virksemið sum hendan fyritøkan sum eigur í virkinum fíggjar seg við nevnliga alivinnuni. Tá tað illa fæst at bera til frammanundan, og man blívur við at leggja fleiri avgjøld á álíkavæl, kann man ikki undrast at fyritøkur velja at trekkja seg.
Hetta er nú hent í Skopun, hesi 60 fólkini í oynni standa nú uttan arbeiði, og skulu til at umhugsa hvar teirra framtíð er.
Menningarkvoturnar, sum skuldu verða loysnin á allari neyð kring landið, kundu fyri okkara økið tað sama verið kallaðar niðurlagingarkvotur, tí menning er ongin vorðin av hesum kvotum. Heldur beint øvugt, nú Sandoy Seafood er afturlatið. Snakkaði nakar um keisarans nýggju klæði?
Alt botnar í tí blóðskeiva ella blóðreyða politikkinum, ið førdur er seinastu árini, har man tekur pening úr vinnuni kring landið, fyri at pumpa peningin útaftur í almennum yvirforbrúki, hækkaðum lønum og glæstriprojektum fyri at byggja sær varðar.
At Sandoy Seafood gevst í Skopun, er ein varði á sosialistisku leiðini hjá hesi samgonguni.
So er tað upptil sandoyingar um teir løna samgonguni tað aftur til valið.
Men tað mátti smakka beiskt hjá onkrum.
Brandur Sandoy, Fólkaflokkurin


text:
mikudagur, 25. februar 2015
Kristina Bærendsen er aftur á plakatini til festivalin 2015, eftir at hon ikki var við í fjør, tá hon arbeiddi við nýggjari fløguútgávu, og tó, hon var gestasangari/backupsangari í fleiri framførslum.
Síðani tá, er so fløgan “Nothing’s Here To Stay” útkomin, hetta er ein ensk útgáva av fyrstu fløguni hjá Kristinu “Kristina”, sum kom út í 2012, umframt tvey nýggj løg, sum komu afturat í nýggju útgávuni.
Kristina sang allar vokalarnir inn í Nashville, USA og okkurt ljóðføri bleiv lagt afturat, so ensku tulkingarnar eru nakað ørvísi enn tær føroysku.
Nú eru fimm nøvn almannakunngjørd, í desember avdúkaðu vit Signar í Homrum (FO) & Laura van den Elzen (NL)


text:
Sigur søguna um ein av máttmiklastu profetum í Gamla Testamenti, Elia, sum óræddur fanst at kongum ísraelsmanna, tá ið teir vendu sær frá Gudi. Hetta vóru ófriðarligar tíðir við ógvisligum bardøgum, har blóðið fleyt í stríðum streymi. Ongin varð spardur, tá ið tað ráddi um at vinna sær vald, hevna ella gera enda á gudloysi.
Ein smádrongur fylgist við Elia og upplivir alt tað, Elia var fyri, t.d. tá ið hann sigraði á Baalsprofetum, sendi eld av himli at oyða hermenninar hjá Áhasja, kongi, fyri so at enda at verða tikin upp til himmals í eldvogni.
Aftur


text:
30.07.2019 Sten Larsen
Í dag týsdagin 30. juli svarar telefonin frá kl 10 . Hava tygum átroðkandi tørv á læknahjálp millum kl. 8-10, verður víst til fartelefon 221638
26.07.2019 Jenis av Rana
Vegna summarfrí er viðtalan stongd frá týsdegnum 30. juli. Opið er aftur mánadagin 12. august. Hava tygum átrokandi tørv á læknahjálp og endurnýggjan av reseptum, verður víst til Sten Larsen kommulækna. Eftir kl. 16 og í vikuskiftinum er vaktlækni at hitta á telefon 1870. Tað ber ikki til at samskifta um heimasíðuna meðan vit eru burturstødd
18.07.2019 Sten Larsen
Vegna summarfrí verður viðtalan hjá Sten Larsen, kml. stongd frá 22. juli til og við 29. juli . Hava tygum átroðkandi tørv á læknahjálp ella endurnýggjan av recept verður víst til Jenis av Rana, km. Frá kl. 16 gerandisdagar, í vikuskiftinum og á Ólavssøku verður víst til vaktlækna á tlf. 1870. Til ber ikki at samskifta umvegis heimasíðuna ella teldupost nevnda tíðarskeið.
04.07.2019 Sten Larsen
Í løtuni hava vit trupulleikar við telefonini - haldi okkum til góðar. Arbeitt verður at loysa trupulleikan.
04.07.2019 Sten Larsen
Í løtuni riggar ikki at skriva recptir. Væntandi kemur hetta í rætt lag seinni í dag ella í morgin. Hava tygum átroðkandi tørv á at endurnýggja recept, vinarlig ring í viðtaluna tlf. 310110 millum kl. 8-12.


text:
Til foreldur at næmingum í 7. flokkunum í Vágum
Mikudagin 29. mai kl. 18:00 verður hugnakvøld fyri næmingum og foreldrum. Tiltakið verður á Giljanesi í ár.
Um ikki viðrar, verður tiltakið flutt inn í ítróttarhøllina á Giljanesi.
Skráin:
- multigames
- pizza og felagssangur
- ymiskt
Tit eru hjartaliga vælkomin at taka kaffi og te við sjálvi. Vit ynskja at allir næmingar í 7. flokkunum í Vágum møta til tiltakið og at børnini verða umboðað av minst einum vaksnum.
Endamálið er at skapa góðar karmar til eina hugnaløtu uttan rús ella teldlar, men heldur til stuttleika og spæl. Eisini fáa vit eitt jaligt samskift við hvønn annan.
Tiltakið er bert ætla 7. flokki í Vágum og foreldrum teirra. Vit gleða okkum at síggja tykkum.
SSP-bólkurin í Vágum


text:
Nýggja flogfarið hjá Atlantic Airways kemur møguliga í morgin
Vinna11-07-2019 - 18:40 - Jóanis Albert Nielsen
Atlantic Airways langtíðarleigar eitt nýbygd Airbus 320neo flogfar frá amerikanska felagnum Air Lease, og kemur flogfarið møguliga til Føroyar í morgin. Jóhanna á Bergi, stjóri, sigur við jn.fo, at enn er tað ikki endaligt um flogfarið kemur til Føroyar í morgin, tí enn mangla tey síðstu loyvini at fáast uppá pláss. Vìðari sigur hon, at um alt gongur sum ætlað lenda vit í Vágum klokkan 15:15 í morgin. Meira verður at frætta um flogfarið í kvøld ella í morgin.
Ætlanin er at seta nýggja flogfarið í regluliga flúgving á høvuðsfarleiðini millum Føroyar og Keypmannahavn.
Atlantic Airways hevur í dag trý Airbus flogfør í flotanum – eitt A320 og tvey A319. Av teimum eigur felagið A320 flogfarið og eitt A319. Triðja flogfarið av slagnum A319 er langtíðarleigað, og tað verður latið aftur tá ið Airbus A320neo kemur í flotan.
Airbus A320neo flogfarið, ið tekur 174 ferðafólk, hevur lægri oljunýtslu og lægri CO2 útlát enn verandi Airbus flogførini. Nýggja flogfarið verður, eins og verandi flogfør, útgjørt við framkomnu navigatiónstøknifrøðini frá Airbus, RNP AR 0,1, ið seinastu árini hevur bøtt munandi um reglusemið hjá felagnum til og úr Vágum.


text:
Trygdarkrøv til Heldina
1. Inngangur
Hetta skjal lýsir tey trygdarkrøv í eru sett til luttakarar í Heldini, fyri at samskiftið millum KT skipanir er á einum høgum trygdarstøði.
Luttakarin hevur einsamallur ábyrgdina av trygdini av trygdarambætaranum, bæði tá talan er um fysiska trygd, brúkaraatgongd og tryggjan og herðing av trygdarambætara. Hendan uppgávan kann tó útveitast til triðja part. Viðvíkjandi trygdini hjá luttakarum hevur KTL bert skyldu at veita trygg forrit, og at luttakarar verða eyðmerktir rætt.
2. Dátuflokking
Ein dátuflokking sjónliggerð krøvini til trygd so sum trúnað, atgeingi og rættleika.
Flokkað verður eftir:
- Trúnaður (Confidentiality) lýsir týdningin av at dátur ikki koma í skeivar hendur.
- Dátur við lágum trúnaðarstigi eru t.d. almennir upplýsingar
- Dátur við høgum trúnaðarstigi eru t.d. viðkvæmar dátur sambært persónsdatalógini ella forrætningskritiskar dátur
- Atgeingi (Availability) lýsir týdningin av at skipanin er tøk.
- Dømi um eina skipan við lágum atgeingisstigi er bókasavnsskipan
- Dømi um eina skipan við høgum atgeingisstigi er landsfólkayvirlitið
- Rættleiki (Integrity) lýsir týdningin tað hevur at dátu ikki verða broytt óautoriserað t.d. av einum álopi ella feili
- Dømi um lágt rættleikastig er keypsportalurin
- Dømi um høgt rættleikastig er apoteksskipanin
-
Fyri at dáturnar sum verða samskiftar/deildar í Heldini hava eitt nøktandi trygdarstig, er neyðugt at flokka dáturnar í KT-skipanum. Dátuflokkingin er bygd á kendar dátuflokkingar, sum eru tillagaðar Heldini. Mælt verður til, at dátuflokkingin verður regluliga gjøgnumgingin, soleiðis at broytingar verða staðfestar og skrásettar.
Dátuflokkingin verður gjørd sambært yvirlitinum seinni í hesum skjali.
2.1 Hvat skal flokkast og hvør skal flokka
Vevtænastuveitarar
Vevtænastuveitarar skulu flokka sín trygdarambætara og sína KT-skipan. Flokkingin skal fylgja við hvørja ferð, vevtænastuveitarin sendir inn umsókn at knýta eina vevtænastu í Heldina.
Vevtænastubrúkarar
Vevtænastubrúkarar skulu flokka sín trygdarambætara. Hetta skal gerast hvørja ferð, hesin knýtir í eina nýggja vevtænastu.
Dátuflokkingin hjá báðum pørtunum skal standa í sínámillum avtaluni.
Tað er ábyrgdin hjá luttakarunum at halda neyðuga trygdarstøðið og at gera skoðan av hesum.
Hvat skal flokkast
Trygdarambætarin hjá einum tænastuveitara skal flokkast eftir trygdarstigi hjá KT-skipanini sum er knýtt í trygdarambætaran. Eru fleiri ymiskar skipanir við ymiskum trygdarstigi knýttar í, so skal trygdarambætarin flokkast eftir teirri skipan við hægsta trygdarstigi.
Er ein tænastubrúkari, við serliga høgum trygdarstigi, knýttur í eina skipan hjá tænastuveitara, so mugu tænastuveitari og -brúkari gera eina sínámillum avtalu um trygdarstig.
Trygdarambætarin hjá einum tænastubrúkara skal flokkast eftir trygdarflokkingini hjá dátum, sum verða samskift gjøgnum hendan. Eru fleiri ymisk samskifti gjøgnum sama trygdarambætaran, so skal hesin flokkast eftir dáta við tí hægsta trygdarflokkingini.
Ein KT-skipan kann hava fleiri trygdarambætarar koyrandi lið um lið fyri at røkka neyðuga trygdarstigið í samband við atgeingi. Hetta verður nevnt dublering.
2.2 Hvussu skal flokkast
Myndin niðanfyri vísir, hvussu dáturnar skulu flokkast (grønt), og hvørji átøk verða viðmæld eftir flokking (blátt).
Nærri lýsing av hugtøkum og átøkum:
3. Change Management í sambandi við Heldina
Tað er neyðugt at tænastuveitarar hava eina change management mannagongd, fyri at tryggja at tænastubrúkarar ikki fáa feilir í samband við broytingar og dagføringar. Vevtænastur kunnu leggjast út í ymiskum útgávum, sum eru virknar samstundis.
Change Management skal tryggja, at broytingar av tænastum í Heldini verða verksettar rætt og ikki ávirka skipanir, servarar og net skeiva vegin.
Tað er Heldarábyrgdarin hjá einum luttakara, ið hevur evstu ábyrgd av Change Management av sínum vevtænastum í sambandi við Heldina. Hann skal tryggja, at hansara vevtænastubrúkarar fáa fráboðan um broytingar í góðari tíð, og at teir fáa at vita, hvørjar broytingar og ábøtir skulu gerast hjá teimum fyri at tryggja støðugan og framhaldandi rakstur. Change management skal eisini tryggja at tað ber til at rulla aftur til eina fyrrverandi støðu, sum riggar, um ein broyting hevur óvæntaðar trupulleikar við sær.
4. Trygdarambætarar og tilknýttar skipanir
Serligur dentur eigur at verða lagdur á at tryggja samskifti millum trygdarambætara og KT-skipan, so eingin leggur seg ímillum, fyri at stjala ella broyta dátur. Støðan verður enn strangari um fleiri luttakarar brúka sama trygdarambætara. Tá skal sambandið millum trygdarambætara og KT-skipan vera tryggjað við ein bronglaðum samskifti við SSL-lyklum. Hesir lyklarnir kunnu gerast lokalt og leggjast á trygdarambætara og KT-skipan. Umframt hetta eiga aðrar trygdaruppsetingar at gerast, sum t.d. og/-ella bert at loyva ávísum IP-adressum atgond.
Um fleiri luttakarar deilast um sama trygdarambætara, so eiga vevtænastuveitarar og vevtænastubrúkarar at skiljast frá hvørjum øðrum, so at bert veitarar eru á einum trygdarambætara og brúkarar á einum øðrum. Orsøkin til hetta er, at fleiri firewalls loyva ikki at samskifti fer inn og út á somu ip-adressu.
Meginreglan er, ein luttakari hevur bert loyvi til at binda sínar egnu skipanir í sín trygdarambætara. Tað ber tó til at fleiri luttakarar brúka sama trygdarambætara, men tá er tað við hvør sínari tilmelding og íbinding til Heldina. Í hesum føri skal bert ein navngivin høvuðsábyrgdari vera, sum hevur evstu ábyrgd av rakstri og trygd á trygdarambætaranum. Ynskir ein luttakari at víkja frá hesari meginreglu, skal hann venda sær til KTL við hesum fyrispurningi.
5. Trygdarhendingar
Einhvør trygdarhending, ella misnýtsla av upplýsingum ella skipanum, sum eru knýttar í Heldina, skal verða fráboðað KT Landsins. Um ein trygdarhending verður staðfest, so hevur luttakarin skyldu at gera neyðugar ábøtur, fyri at tryggja framhaldandi rakstur.
Gerst myndugleikin varugur við, at møgulig trygdarbrot eru framd á kervi ella skipanir tess, t.d. virus álop, hakking o.s.fr., skal myndugleikin alt fyri eitt boða KT Landsins frá hesum.
6. Stýring av atgongd til vevtænastur
Tá ein luttakari er knýttur í Heldina, so hevur hann sjálvur ábyrgdina av at stýra atgongd og rættindum hjá vevtænastubrúkarum. Hetta verður fyrst og fremst sett upp í trygdarambætaranum, men um tað er neyðugt, so kann ein neyvari stýring eisini gerast í KT-skipanini hjá luttakaranum.
Loyvini, sum verða givin í trygdarambætaranum, siga bert hvør stovnur sleppur inn at gera ein ávísan fyrispurning, men kunnu ikki avgera, hvørt starvsfólk ella brúkari hjá einum myndugleika, stovni ella virki fær atgongd til eina ávísa vevtænastu ella dátu. Tí kann ein neyvari stýring vera neyðug í KT-skipanini hjá luttakaranum. Tað er ábyrgdin hjá luttakaranum at avgera hvussu neyva stýring av atgongd er neyðug til eitt ávíst endamál.
7. Brúkaratrygd
Starvsfólk eru ein týðandi partur av, at Heldin er ein virkin og álítandi skipan, tí mæla vit til at krøv verða sett til tey starvsfólk, ið hava atgongd til trygdar- og miðambætaran.
Hvør brúkari á trygdarambætaranum skal hava sítt persónliga login, so tað sæst hvør loggar á.
Í vegleiðingini til TA er tað lýst hvussu ein brúkari verður stovnaður, hvussu ein loyniorðapolitikkur verður ásettur og hvar loggar liggja á TA.
7.1 Loyniorðapolitikkur
Út frá dátuflokkingini, so skal ein loyniorðapolitikkur ásetast. Ein skipan til loyniorðapolitikk, sum eitur Libpam, er løgd á trygdarambætaran, men eingin politikkur er lagdur inn. Við hesari skipanini ber til at gera ein loyniorðapolitikk.
Dømi um passorðapolitikk:
8. Tilbúgving
Ífylgi rundskrivinum kann Gjaldstovan, KT Landsins, um mett verður at álvarsligt trygdarbrot er framt, nokta einum tænastuveitara ella -brúkara atgongd til Heldina til viðurskiftini eru komin í eina trygga legu aftur. Luttakarin skal boða KT Landsins frá um álvarsligar trygdarhendingar fara fram.
Álvarslig trygdarbrot umfata t.d. óerlig starvsfólk, talgild álop, virus, hakking.
8.1 Neyðætlan/ Tilbúgving
Mælt verður til at luttakarar í Heldini hava eina tilbúgvingarætlan, sum lýsir hvat verður gjørt um ein hending fer fram, sum ávirkar raksturin.
Luttakarin kann t.d. hava kekklistar, sum siga hvat skal verða gjørt um fylgjandi hendir:
- Veitarar ikki veitingarførir í longri tíð
- Stórskaði t.d., diskfeilur, dátumissur, avbrendar ambætarar
- Húsagangur
- Skipanir verða tiknar av marknaðinum
- Skipanir eru ótryggar
Backup geymar
- Verða burtur
- Upplýsingar á teimum verða avdúkaðar
- Allar generatiónir verða burtur
Rakstrartrupulleikar
- Brek við steymveiting
- Eldur/storm/vatnskaði
- Heldardepilin koyrir ikki
- TA koyrir ikki
- Internetið koyrir ikki (stabilt)
Hóttanir frá internetinum
- DDos
- Virus o.a.
- Hackarar
Aðrar hóttanir
- Hótt/óerlig starvsfólk
- Yvirtøkur av feløgum
- Starvsfólkaflýggjan
- Bumbuhóttan
- Missur/yvirtøka/flyting av IP-adressu hjá TA
Trúnaðarbrot
- Kryptolyklar
- Kundaviðurskifti
- Skipanir, net og onnur skjalfesting
- Passorð
Snýt
- Binda seg í ein deildan trygdarambætara sum ein annar tænastubrúkari
- Leggja seg millum ein millum- og trygdarambætara og broyta ella lesa dátur
Stuldur
- Kryptolyklar
- Backup
- Hardware
Innbrot/herverk
- Hjá TA
- Rakstrarstað
9. Fráboðanarskylda
Um ein av fyrrnevndu trygdarhendingunum kemur fyri, hevur luttakarin skyldu til at boða frá sum skjótast. Hetta skulu tey gera við at fylgja fylgjandi leisti.
Luttakarin skal boða KT Landsins frá umvegis einum av fylgjandi miðlunum:
- HelpDesk skipanina, um tey eru við í Landsneti
- Heldar Umsitingarskipan (HUS)
- Teldupost: Heldin@gjaldstovan.fo
- Telefon: 35 2490
Tá luttakarin setur seg í samband við KT Landsins, er neyðugt at upplýsa:
- Navn á Heldábyrgdara hjá luttakara
- Skipan ella vevtænasta, sum luttakarin nýtir
- Nær hendingin er farin fram, t.e. dag og klokku
9.1 Tilbúgvingartoymið
Tilbúgvingartoymið tekur sær av fráboðanum frá stovnum. Tilbúgvingartoymið er samansett av kønum KT- og trygdarfólki, og er innanhýsis fólk í Gjaldstovuni.
10 Trygd veitt av Heldini
10.1 Trúnaður
Samskifti yvir Heldina er bronglað við 2048 bit SSL lyklum. Hesir lyklarnir verða útflyggjaðir av Heldardeplinum. Teir verða framleiddir á CA ambætaranum á Heldardeplinum. Hesin ambætarin er offline og bert ávísir persónar hava atgongd til hendan. Ein týdningarmikil partur av samskiftinum er eyðmerking av luttakarum, og hetta verður eisini tryggjað ígjøgnum SSL lykilinum saman við mannagongdini í sambandi við tilmelding. Tí eru krøvini til eyðmerking í sambandi við tilmeldingina sera høg.
10.2 Atgeingi
Fyri at tryggja atgeingið á Heldini, eru minst tveir miðambætarar (Central Server) settir upp á hvør sínum staði við hvør sínum netsambandi. Ein av hesum er primerur og hinir eru sekunderir, og fáa sínar upplýsingar frá tí primera. Tað merkir, at Heldin koyrir víðari um ein miðambætarin verður óvirkin, ella um álop ella líknandi hevur við sær, at eina staðið verður óvirkið.
Um primeri miðambætarin gerst óvirkin, ávirkar hetta ikki samskiftið millum luttakararnar, fyrr enn 6 tímar eru farnir, tí teir sekunderu miðambætararnir yvirtaka uppgávurnar. Orsøkin til at har er ein avmarking á 6 tímar er, at primeri miðambætarin endurnýggjar Secure DNS lyklarnar við einari livitíð á 6 tímar, og tað er bert primeri miðambætarin, sum kann gera hetta.
10.3 Rættleiki
Trygdarambætararnir hjá øllum luttakarum skráseta alt samskifti í ein logg. Hesin loggur inniheldur eyðmerking av vevtænastubrúkara, vevtænastuveitara, dagfesting og eitt fingramerki av skjalinum, sum bleiv sent. Sjálvt innihaldið í samskiftinum verður ikki goymt í Heldini.
Loggurin verður undirskrivaður við privat lyklinum hjá trygdarambætaranum og sendur inn til miðambætaran við jøvnum millumbilum. Báðir partar í einum samskifti gera hetta fingramerki, og tað kann harvið staðfesta rættleikan av skjølunum í einum samskifti.
Sum nevnt undir trúnað, so tryggjar Heldin eisini at partarnir eru eyðmerktir rætt.
Heldin veitur eisini NTP-tænastu, sum ger at allar klokkur á Heldini eru synkroniseraðar.
Støðið á trúnaðinum og rættleikanum á Heldini ger at skjøl, avtalur og líknandi samskift um Heldina eru próvføst og kunnu brúkast í einari ósemju, ella í einum rættarligum tvídrátti.


text:
Eitt sodnhús brendi av hjá einum bónda á Ytra Skála í Eysturoy. Stutt eftir henda tilburð droymdi konan eina nátt, at ein vættur kom til hennara og segði, at, um sodnhúsið varð ikki uppafturbygt, komu allir vættrarnir at doyggja í kulda; sodnhússprekini kundu tey finna yviri á Lignesi (innan fyri Sølmundarfjørð) - hagar vóru tey rikin. Konan varaði nú mannin um, at hann skuldi gera sodnhúsið upp aftur, og segði honum frá dreymi sínum; men bóndin lurtaði ikki eftir henni. Aðra ferð droymdi konan hetta, at vætturin kemur til hennara og sigur tað sama sum fyrru ferð. Hon varar uppaftur bóndan við; hann fer yvir á Lignes og finnur sprekini har, soleiðis sum vætturin hevur sagt; men síðan hugsar hann einki meira um hetta. Triðju ferð kemur vætturin fyri konuna í dreymi og er nú ógvuliga ruskut. Hon sigur tað sama, sum hon hevur sagt hinar báðar fyrru ferðirnar, og leggur til, at hetta er seinasta ferðin, at hon kemur, og verður ikki sodnhúsið bygt aftur, skal altíð elsta soni á hesum breyði baga okkurt. Konan varar nú mann sín so mikið við, men ikki varð sodnhúsið afturbygt. So gekk, sum vætturin hevði lovað: elsta soni, ið borin var til garðin, bilaði vit so aldeilis, at hann kundi ikki festa, og næstelsti sonur fekk garðin. Elsta soni hansara baggaði eisini vit, so hann kundi heldur ikki festa garðin, men hin næstelsti festi. Tá ið komið var í triðja lið, bygdi bóndin sodnhúsið aftur, í sama sinni sum hann giftist, og tá kom hin sami vætturin í dreymi fyri konuna og lovaði, at fyrsti sonur, sum hon føddi, skuldi vera vitugur og fáa garðin í festi. Og so varð.
Jakob Jakobsen: ”Færøske folkesagn og æventyr”, 1898-1901.
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Birkblogg er aftur úr feriu: Einki er sum at verða millum heimar, hendan og hin, frítíð og arbeiði, og so munda sær, sum Steinbjørn sigur í skúlabókini um Krákuungarnar, tá krossoygdu dreingirnir hjá Bárði í bundnatroyggjum og stuttabuksum, sum akkurát hava etið eitt seyðarhøvd, leypa av einum bakka og yvir á hin, men fyrst munda sær.
Her er tað Atlantsflog, sum beint úr Føroyum er yvir Tejo ánni, hinari longstu á iberisku hálvoynni, og ger klárt at seta seg í Lissabon, einasta høvuðsstaði á evropeiska meginlandinum, sum eins og í Sjómansrímunum hjá Hans Andriasi altíð kann pløga Atlantshav, dyggasta portugisiska vørumerkið um reinvaskaða sjarmu.
Atlantshavið. Fantastiskt.
Um tú veitst okkurt, sum VP ikki veit - skriva so til vp@vp.fo


text:
Aftur í ár eydnaðist tað Fótatraðk at skipa fyri soleiðis, at limirnir kundu fara á Landsdansistevnu heima í Føroyum. Mongu síðstu landsdansistevnurnar hevur eisini verið siðvenja hjá Fótatraðk, at nýta fríggjadagin fyri til góðan felagsskap, hugna og dans seinni á kvøldið. Vit byrjaðu tí dagin við at fara á flot við Bláasteini úr Vestmanna og sanniliga var “Havet glat som et slebet spejl” og ikki eitt lot, ið órógvaði. Tá ið vit komu út á Skælingsgrynnuna, fingu vit síðan hvør sína tráðu, “men ikke længe de roligt hang, så lystigt de fiske bed” og vit fingu heili 67 væl í holdum fiskar. Meðan vit tríggjar tímar seinni, stimaðu inn aftur á Válarnar, bleiv dúgliga kruft og skorið til flak og komin til Kvívíkar ráddi nú um, at fáa fiskin til høldar sum best bar til, áðrenn vit fóru ein túr oman á nýumvælda prestagarðin at hitta prest og fáa okkurt at vita um sjálvan garðin. Vit vóru sloppin at halda til í Frøðishøll fyri náttina. Meðan onkur riggaði til, gjørdu onnur eina sera leskiliga fiskasúpan og fyltu hana sjálvandi við nakað av fiskinum, vit sjálvi høvdu fiskað. Meðan vit ótu, kom fryntiligur maður á gátt og gav okkum ein sera áhugaverdan og vælfrágreiddan fyrilestur um Kvívik og restina av kvøldinum fór við práti, hugna og nakað av dansi. Eisini fingu vit onkran lokalan á gott, tað vóru vit fegin um. Leygardagin, áðrenn bussur kom eftir okkum og flutti okkum til Eiðis, tóku vit úr Fótatraðk ymsar dansimyndir í ánni í Kvívík og vit vóru heppin, tí tað regnaði ikki.
Vit úr Fótatraðk eru sera taksom fyri at hava verið við á Landsdansistevnu í 2019 á Eiði. Vit høvdu eina góða veitsu og halda tað vera sera stuttligt at fáa høvi at koma saman við so nógvum fólki úr Føroyum, ið hava hug til føroyskan dans og duga og tíma so mong og fjøllbroytt ymisk kvæði og vísur. Eina serliga tøkk vilja vit tó bera Sláið Ring, ið aftur í ár hevur stuðlað Fótatraðk fíggjarliga, so túrurin heim á Landsdansistevnu 2019 bleiv yvirkomiligur.


text:
Vit eru systkin
Vit eru systkin
Bloggurin er eitt persónligt sjónarmið hjá tí, sum hevur skrivað.
Nú nærkast vit páskum, har vit minnast hæddarpunktið í Guds frelsuætlan – at Jesus tók á seg straffina fyri okkara syndir. Vit kristnu eru samd um, at Jesu verk er nóg mikið til at frelsa øll menniskju – ongin undantikin. Tey, sum siga nakað annað, verða vanliga ikki roknað fyri at vera kristin.
Í Seinna Korintbrævi 5,19 lesa vit, at í Kristusi, gjørdi Gud heimin sáttan við seg. Tað vil siga, at Jesus hevur goldið fyri øll. Harvið kunnu vit siga, at sáttargerðin er almenn.
Hóast sáttargerðin er almenn, so verða øll ikki rættvísgjørd. Í Rómverjabrævinum 5,1 og 2 skrivar Paulus, at vit verða rættvísgjørd við trúgv, og at við trúgv fáa vit atgongd til náðina.
Vit kunnu siga, at sáttargerðin er almenn, men rættvísgerðin persónlig.
Eg haldi, at øll kristin eru samd um sáttargerðina, men vit hava ymiskar frágreiðingar uppá, hvat hendir, tá vit verða rættvísgjørd. Tað sær út til, at Bíblian lýsir rættvísgerðina frá ymiskum vinklum og at vit megna ikki at fáa samlaðu myndina. Ymisku svarini uppá torførar spurningar, gera, at vit hava tað best saman við teimum, sum vit eru mest samd við. Tí er tað skilagott, at ymiskir kristnir trúarrætningar eru atskildir.
Tey ungu skipa fyri nøkrum tvørkirkjuligum tiltøkum, sum tey kalla “vit eru systkin”. Eg haldi, at talan er um eitt gott hugskot! Tað ber væl til at standa saman um tað, sum man hevur í felag.
Tað ber væl til at vera saman um at tilbiðja Gud og at útpensla tað, sum Jesus hevur gjørt. Tað er eisini møguligt at standa saman í etiskum spurningum. Men tað kann lættliga geva órógv, um ymiskar trúarlærur verða fløktar saman.
Eg haldi, at trúarlæra hevur týdning. Tí rokni eg ikki við, at tað ber til at verða ein sunnur kristin, um ein skal síggja burtur frá øllum tí, sum ósemja er um. Tá er tað betri, um allir partar eru tilvitaðir um egna læru, fyri síðan bara at kunna vera saman um felags mál.
Tí vil eg mæla øllum til at lesa samleikaskjalið hjá Kirkjuligu Heimamissiónini.
Christian Joensen, Saltangará


text:
Tað var ein vælnøgdur venjari úr Aserbadjan, sum hitti tíðindafólkini, eftir at hansara lið hevði funnið 3-0 á Føroyum.
-Vøl,urin var ringur og veðrið var ringt, men mínir leikaraar vístu, at teir eisini kunnu spæla undir slíkum umstøðum og tað er eg errin av.
Hann segði, at hetta er ein bólkur, har hvør einasxti dystur og hvørt stig telur. Úrslitið millum Malta og Kosovo vísir, at tað eru Kosovo og Asebadjan, sum kunnu vinna bólkin.
-Tí er tað avgerandi, at vit halda fokus, segði ein vælnøgdur Gurban Gurbanov, venjari, tá ið altso dysturin var liðugur.


text:
Her eru myndir av heiðursmerkjahandanini frá FM fyri lið 2018
Her síggja vit tey í U17/19, har KBF/MBF gjørdist føroyameistari. Tey, sum mannaðu elstu FM-vinnarnar, vóru Ari M. Jacobsen KBF, Jóhanna O. Højsted KBF, Lena Maria Joensen KBF og Árant á Mýrini frá MBF. Liðleiðari var Marjun M. Jacobsen.
Um vikuskiftið hevur verið kappast til FM fyri lið í Klaksvík. 21 lið vóru tilmeldað, og tað vórðu 36 liðdystir ella 180 dystir leiktir. Vit byrjaðu kl 10:00 og kappaðust til kl 19:30. Tað bleiv kappast bæði í Badmintonhøllini og í KÍ-høllini.
Tað vórðu leiktir nógvir spennandi og góðir dystir. Tað var stuttligt at síggja tað góða samanhaldið á teimum ymsu liðunum, og eisini at síggja foreldur sita saman við leikarunum og heppa í felag á liðfelagarnar. Hetta skapar gott samanhald, sum annars ikki er at síggja til badmintonkappingar.
Hjá U17/19 var eingi ivi um besta liðið. KBF, sum fekk góða hjálp frá MBF, lat ongan iva vera í, hvør var best. Tey taptu ongan dyst og mistu bara tvey sett tilsamans. Nummar 2 og 3 vóru HBF1 og HBF2. Tey, sum mannaðu KBF/MBF, vóru úr KBF Ari M. Jacobsen, Jóhanna O. Højsted og Lena Maria Joensen. Árant á Mýrini úr MBF kom at hjálpa KBF, og gjørdi hann góðan mun.
Hjá U15 var stórur spenningur, um KBF1 kundi gera nakað við HBF1. KBF1 vann sínar fyrstu tveir dystir 5-0, og HBF1 sínar 5-0 og 4-1. Seinasti dystir var í millum KBF1 og HBF1, og her var HBF1 ov sterkt og vann 4-1 og gjørdist FM-vinnari í U15. Tey, sum mannaðu HBF1, vóru úr Tórur Paulason, Magnus í Niðristovu Olsen, Rúni Hammer, Adhya Nandy og Miriam í Grótinum, Liðleiðari var Regin Hammer. Nummar 3 gjørdist HBF2.
Í U13 vann KBF sín bólk og kom at spæla hálvfinalu móti HBF1, sum gjørdist nummar tvey í hinum bólkinum. Í hinari hálvfinaluni møttust ÍF, sum vann sín bólk, og HBF2. KBF1 vann 3-1, og ÍF vann 4-1. ÍF og KBF1 møttust í finaluni, og her gjørdist KBF FM-vinnari við at vinna 4-1 á ÍF. Tey sum mannaðu KBF vóru, Miriam Hávarsá, Leivur Joensen, Ranja Joensen og Oddbjørg í Buð Justinussen, Liðleiðari Karl Árni Egholm. HBF1 vann 3-1 á HBF2 og vann so bronsuna.
Í U11 vann HBF1 og KBF1 sín bólk. HBF1 møti HBF2 og vann sannførandi 3-0. Dysturin millur KBF1 og ÍF/Nápur var sera spennandi, og tað endaði við, at KBF1 vann 3-2. Finalan var millum HBF1 og KBF1, og hetta gjørdist eisini ein sera spennandi dystur, sum HBF1 vann 3-2 og tí gjørdist FM vinnari í U11. Tey sum mannaðu HBF1 vóru, Kristoffur Samuelsen, Sjúrður Elias Heinason Eysturoy, Markus Bjarnason, Julianna í Heiðunum, Eyð Lamhauge Debess , Liðleiðari var Birita K Samuelsen. Bronsuna vann ÍF/Nápur.
Úrslitini og myndir frá heiðursmerkjahandanunum eru at síggja niðanfyri.
Vit í KBF vilja takka øllum fyri kappingina um vikuskiftið. Uttan so stóra hjálp frá foreldrum ber tað als ikki til at halda eina slíka kapping.
KBF
Kappingarskrá til FM 2018 fyri lið.xlsx


text:
Navn: Jonna Sjúrðaberg
Aldur: 44 ár
Heimstaður: Leirvík
Familja: gift, eigi tríggjar synir
Útbúgving: Tannlækni
Áhugamál: Familja, tónleikur og ítróttur
Hvat ger fyritøkan har tú ert stjóri/eigari?
Eg eri ein av tveimum stjórum á Tannspenn. Fyritøkuna reki eg saman við Halldis á Grønastøð. Eg eri tannlækni, og Halldis er sertannlækni innan tannrætting. Tannspenn veitir sostatt vanliga tannlæknaviðgerð og tannrætting.
Hvar heldur fyritøkan til?
Vit húsast oman Eið 8 Klaksvík.
Nær varð hon stovnað?
Vit hava yvirtikið Tannlæknastovuna frá Hans Olav Hansen, sum hevur verið á staðnum leingi. Vit yvirtóku 1. jan 2015. So hóast eg eri nýggjur eigari, so eri eg ikki nýggj á staðnum. Eg havi arbeitt her í 20 ár.
Hvussu nógv fólk arbeiða í fyritøkuni?
Vit hava 13 fólk á lønarlistanum. Talan er tó um parttíðarsetanir, so hetta svarar til uml. 10 ársverk, leysliga mett.
Vinnuligir karmar í Føroyum:
Hvat er tað besta, tað almenna hevur gjørt fyri tína fyritøku/vinnugrein seinastu 5 árini?
5 árini? Eg loyvi mær at fara eitt sindur longur aftur í tíð. Eingin ivi er um, at barsilsgrunnurin er tað besta, sum hent er fyri eitt kvinnuarbeiðspláss sum hetta.
Hvat er tað besta, tað almenna kundi gjørt fyri tína fyritøku/vinnugrein?
Tað veit eg snøgt sagt ikki.
Hvussu eru almennu vinnukarmarnir sum heild í Føroyum mun til hjá líknandi fyritøkum í grannalondunum?
Mítt fatan er, at okkara almennu vinnukarmar eru absolutt ok samanborið við vinnukarmarnar hjá kollegum í Danmark. Eg kenni ikki so nógv til karmarnar í hinum grannalondunum.
Hvussu eru umstøðurnar at reka vinnu í kommununi, har fyritøkan er?
Tað man vera sum í kommunum flest. Vit hava ikki trupulleikar við umstøðunum í kommununi. Tað skuldi so líka verið møguleikin at fáa hendur á genialum grundstykki. Eg havi følt meg vælkomnan í Klaksvík frá fyrsta degi.
Hvat kundi verið betri?
Lat meg bara nevna grundstykki eina ferð aftrat.
Hvussu er atgongdin til fígging av virkseminum hjá fyritøkuni?
Fíggingarmøguleikarnir hjá okkum tykjast at vera nøktandi. Vit hava gott samstarv og gott samskifti við fíggingarveitara okkara.
Eru nakrar serligar forðingar fyri at fyritøkan kann vaksa?
Okkum manglar pláss, altso fermetrar. Hetta er ein avbjóðing, sum vit sjálvandi sjálvar baksast við.
Um tú skalt royna at spáa um framtíðina, hvar sært tú fyritøkuna um 5-10 ár?
Vónandi hava vit tá fleiri fermetrar, og hevur fyritøkan ment seg tilsvarandi. Vónandi hava vit maktað at fylgt við tíðini eisini.
Persónligt:
Hvat er tað besta við at vera stjóri/eigari í tínari fyritøku?
Uha, eg havi muga arbeitt nógv við mær sjálvari fyri at fella til í rolluni. Eg eri ikki náttúrtalent á hesum økinum. Tó kann eg nú við sinnisró siga, at vit hava so dugnalig og erfarin starvsfólk, at mín leiklutur gevur mær frælsi, sum eg annars ikki hevði havt. Gleðist um, at vit eru tvær um Tannspenn. Eg helli meg nógv inn at Halldis.
Hvat er tað mest avbjóðandi?
Fyri meg er hetta ein stór avbjóðing, alt sum tað er. Eg havi brúkt nakað av tíð at seta meg inn í starvsetanir, rættindir og skyldur hesum viðvíkjandi. Eg havi lært nógv.
Hvussu nógvar tímar arbeiðir tú um vikuna?
Eg arbeiði nógvar tímar, so nógvar, at eg ikki vil vita tað sjálv. Sum tannlækni arbeiði eg nokk 35-40 tímar um vikuna.
Hvør ert tú?
Eg eri tolin og tvør, orðini eru tvey stykkir av somu alin, haldi eg.
Eg eri rólig, hongur kanska eisini saman við at vera tolin. Eg blívi ikki lætt skelkað ella ørg.
Eg eri rúmlig (meini ikki volumen), men rúmi væl fólkum, sum eru øðrvísi og hugsa øðrvísi.
Spurningar um aktuell mál:
Hvat heldur tú kann verða gjørt fyri at vaksa um fólkatalið í Føroyum?
Tað veit eg ikki. Velur man Føroyar, so má man vilja Føroyar. Onkuntíð haldi eg, at vit sjálv duga ov illa at síggja, hvat er gott við at vera her.
Skulu vit hava fleiri kvinnur í partafelagsnevndir? Um ja hvussu fáa vit tað?
Ja. Tað haldi eg avgjørt. Áni ikki hvussu vit fáa tað. Haldi eg velji at sitera, ikki mín gamla, men mín fyrrverandi stjóra: Hans Olav Hansen: við at útihýsa helvtina av fólkunum úr nevndum útihýsa vit nógv meir enn helvtina av heilakapacitetinum, og tað er býtt. Kanska ikki bara tí, at vit eru klókari, men eisini tí man missir eina synergieffekt. Vit eru ikki útihýstar, men duga stak illa at halda okkum framat.
Er atgongd til arbeiðsmegi nøktandi?
Ja, tað haldi eg.
Merkir tú nakað til, at arbeiðsloysið er lágt?
Nei, havi ikki føling við hesum yvirhøvur.
Hvat merkja eitt nú broytingar í hækkaðum avgjøldum fyri tína fyritøku?
Tað sama, sum tað merkir fyri allar aðrar fyritøkur, at vit mugu tillaga okkum. Eg hevði ynskt eina einfaldari skipan við færri avgjøldum. Ólogisk gjøld/avgjøld undra meg javnan, nevni lønhæddaravgjaldið og nú kringvarpsgjaldið.
Vinnuhúsið varpar ljós á smáar og miðalstórar fyritøkur við at spyrja stjórar innan ymsar vinnugreinar, hvussu tað er at reka fyritøku í Føroyum og teirra gerandisdag.


text:
Hvítt hav (pappírsbók)
Hon byrjar við ein fjøtrandi lýsing av at flekja – neyv lýsing í hvørjum smáluti, myndarík og vøkur.
Í einum verða vit enn eina ferð sogin inn á oyggjarnar, har einsligar sálir kunnu fjala seg í tómum toftum, har til ber at draga undan, bara tú dugir at seta gørn og orkar at taka eitt tak.
Tey ósjónligu var næstan ein tíðarleys lýsing, tó at hon fór fram fyrst í 1900 árunum. Við hesari kemur samtíðin sjónligari og ógvisligari inn í myndina – pallmyndirnar eru frá seinna heimsbardaga, heystið 1944 og várið 1945.
Ingrid fer av bøkjaraloftinum, har hon flekir fisk einar 10 tímar um dagin og fer aftur til Barroy og vónar, at skyldfólkini fóru at koma út á oynna. Smátt um smátt daga fólkini frá fyrstu bókini fram aftur.
Meðan hon gongur sær fram við fjøruni, sær hon á fuglunum, ið stoyta seg, at okkurt flýtur í vatnskorpuni. Lík reka í land, og teirra millum kemur hon fram á illa brendan mann, sum er livandi.
Ingrid veit ikki tá, at fangaskipið «Rigel» varð søkt í novembur 1944, og stivliga 2000 menn doyðu. Ingrid fær lív í aftur mannin. Hon verður ásttikin í honum, men má eisini má sleppa sær av aftur við hann, tí landið er hertikið.
Síðan sígur umheimurin niður yvir tey, og har koma fólk, sum hava ilt í huga, jagstra fangar og fara illa við Ingrid.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Ljómur guddómsins (pappírsbók)
Ljómur guddómsins varð skrivað og givin út í tríatiárunum, eitt slóðbrótandi verk eftir kenda íslendska rithøvundin Halldór Laxness, ið tá var eitt ungt og leitandi menniskja mitt í tríatiárunum.
Ljómur guddómsins er tann fyrsta bókin av fýra, ið saman mynda stórverkið Ljós heimsins. Hon greiðir frá ungum, fátækum dreingi, Ólavi Kárasyni, ið ongan góðan eigur og verður uppfostraður hjá fremmandum bóndahúski langt burtur frá øðrum fólki. Ein einsamøll, viðbrekin og viðkvom sál, ið droymir um dýrdina, náttúruna og skaldskapin, men verður mest sum altíð við sviðusoð.
Ljós heimsins byggir á dagbøkurnar hjá einum veruligum persóni, Magnúsi Hj. Magnússyni. Tær eru til skjals á íslendska landsbókasavninum og siga frá truplari tilveru hjá einum leitandi menniskja.
Hóast long tíð er liðin frá tí, at upprunahandritið til Ljós heimsins varð skrivað, og heimurin er bæði víðkaður og tódnaður í andsøgn við seg sjálvan, kennir nútíðarmenniskjað seg framvegis aftur í hesum viðbrekna dreingjabarninum, ið spakuliga, bók fyri bók, mennist til mans.
---
Bøkurnar um Ólav Kárason eru týddar til nógv ymisk mál og hava kanska fram um annað lagt lunnar undir, at Halldór Laxness í 1955 fekk Nobelvirðislønina fyri fagrar bókmentir og varð eitt víða gitið og slóðbrótandi skald í heimshøpi.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Granskingarætlanir var játtan til rakstur av granskingarvirksemi í granskingarkjarnum (2004-10). Nýggj kjarna fyri Framleiðslutøkni varð niðurløgd í september 2010.
Frá 1. juni 2009 vórðu tvær nýggjar kjarnur settar á stovn - ein innan Framleiðslutøkni (Fish Processing Technology) við denti á framleiðslu og gagnnýtslu av allari hjávøru (biotøkni) og ein innan Veiðu- og Reiðsskapstøkni (Fish Harvesting Technology) við denti at minka oljunýtsluna (orkusparing).
Arbeitt varð eisni við fyri at fáa grundalag fyri at seta eina triðju kjarnu á stovn innan fiskibúskap.
Hesar ætlanirnar eru broyttar. Játtanin til Granskingarætlanir heldur uppat við endan av 2010 við tí úrsliti, at báðar nýggju kjarnurnar vórðu niðurlagdar í september 2010.
Granskaraleiðari fyri nýggju kjarnuna fyri Framleiðslutøkni var:
Helgi Nolsøe
Civilverkfrøðingur
Email: helgin@hav.fo
Havstovan (www.hav.fo)
Tel: +298 353900, Fax: +298 353901
Mobile: +298 216807
Fiskimálaráðið hevur sett á stovn tríggjar granskingarkjarnur. Eina innan biotøkni, eina innan framleiðslutøkni og eina innan veiðutøkni.
Framleiðslutøknikjarnan hevur til endamáls at granska innan framleiðslutøkni. Í fyrsta umfari er ein granskingarleiðari settur at taka sær av, hvat kjarnin skal takast við. Í hesum sambandi er ein programnevnd sett har vinnuumboð og granskarar saman skulu gera ætlanir fyri, hvat granskast skal í. Tá hetta arbeiði er liðugt er ætlanin er at granskingarleiðarin skal seta granskarar afturat sær.
Kjarnin fyri framleiðslutøkni skal arbeiða við gransking og menning av framleiðslutøkni innan virking av fiski. Harumframt luttaka í føroyskum eins og altjóða granskingarverkætlanum.
Sum dømi um økir granskað fer at vera í kunnu nevnast:
Hjáframleiðslur hjá flakavinnuni og fiskiflotanum
Úrtøkuoptimering í flakavinnuni
Framleiðsla burturúr uppisjóvarfiski
Royndir við nýggjum maskinum
Minking av drypptapi
Tilseting av upploystum proteinum til lidna vøru v.m.
Møgulig evni at granska og menna:
Eitt øki, sum kjarnin fer at arbeiða við, eru hjáframleiðslur. Talan kann bæði verða um hjáframleiðslur frá flakavinnuni og frá fiskiflotanum.
Onnur øki, sum arbeiðast kann við, eru úrtøkuopti-mering av flakavinnuni, framleiðsla úr uppisjóvarfiski, royndir við nýggjum maskinum, minking av drypptapi, tilseting av upploystum proteinum til lidna vøru v.m.
Programnevnd
Meinhard Jacobsen, stjóri, p/f Fiskavirking
Árni Joensen, sølustjóri, p/f Vesturvón
Olaf Olsen, stjóri, (fyrr p/f Beta)
Ari Thomassen, stjóri, p/f Kovin
Leon Smith, sivilverkfrøðingur, Fiskirannsóknarstovan
Jákup Mørkøre, samskipari, Fiskimálaráðið
Turid Mørkøre, granskari, Aqua Forsk í Noregi
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 15 nýggjar og 9 framhaldandi verkætlanir fyri 2019 (sí kunning um FVG2019)
Fiskivinnuroyndir játtaði 19 nýggjar og 7 framhaldandi verkætlanir fyri 2018 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)


text:
Avgjaldssteðgur
politikkur06-08-2019 - 17:41 - Jóanis Nielsen
Fólkaflokkurin fer ikki undir nøkrum umstøðum at hækka, ella
innføra nýggj gjøld. Heldur ikki avgjald á brennievnið.
Avgjøld av øllum handa slagi hava eyðkent sitandi samgongu. Kreativitetinum hevur ikki feilað nakað, tá tað hevur snúð seg um at uppfinna nýggj avgjøld og hækka verandi.
Fólkaflokkurin sigur kortanei til fleiri avgjøld. Fólkaflokkurin vil minka, ella avtaka gjøld, sum sitandi samgonga hevur lagt á skattgjaldaran.
Í sannari avgjaldsøði hevur henda samgongan uppfunnið avgjøld av øllum handaslagi. Henda øðin skal steðgast.
Nú skal borgarin, familjan, einstaklingurin, skattgjaldarin í fokus heldur enn landskassin.
Elsebeth Mercedis Gunnleygsdótturvalevni fólkafloksins


text:
Orð: N.P. Nielsen
Týtt: Victor Danielsen
1. Sum áin mót havinum líður
og steðgar ei á síni ferð,
so svinnur várt lív, várar tíðir,
brátt ferðin at enda nú er.
2. Um ókendur her ella ærdur,
um sterkur, um veikur tú ert,
mót deyðanum ei tú ert vardur –
ein stund, og um markið tú fert.
3. Skjótt kemur jú deyðin, hin myrki;
hann spyr ei um stand og um lut,
hann spyr ei um aldur og styrki,
men førir teg fram fyri Gud.
4. Áh, kom, áðrenn deyðin teg kallar!
Enn bíðar tín Frelsari tær;
og tá til hans bróst tú tær hallar,
tín friðleysa sál hvílu fær.


text:
Endamál
Tjóðsavnið skal leggja lunnar undir samfelagsmenning, ið er grundað á vitan og søgu. Við gransking og miðlan veita vit kunnleika um tíð, samleika, siðir og náttúru. Við upplýsing og upplivingum skapa vit vitan fyri leik og lærd.
Tjóðsavnið heldur til ymsastaðni í Suðurstreymi: Í Kaldbak, á Debesartrøð og í ymsum húsum í Hoyvík.
Setningur
Fyri at røkka endamáli stovnsins skal savnið savna inn, skráseta, varðveita og granska í náttúru- og mentanarvirðum landsins. Savnið skal fremja upplýsing og útbúgving innan mentan og náttúru, so stuðlað verður undir samfelagsmenningini, samstundis sum savnið vegna landið umsitir lóggávu og stuðulsskipanir á økinum. Savnið skal miðla arbeiðið á stovninum gjøgnum útgávur, framsýningar, tiltøk og undirvísing fyri ung og gomul.
Innan náttúruøkið hevur Tjóðsavnið til endamáls at granska, skjalprógva og breiða út vitan um ta livandi føroysku náttúruna í fortíð og í framtíð.
Tjóðsavnið hevur ábyrgdina av at skráseta, kanna og lýsa jarðføst fornminni, sum bústaðarleivdir, gravstaðir, húsatoftir og annað tílíkt, sum er friðað við løgtingslóg, og eisini bygningar og gripir.


text:
Ársins hagtøl fyri Effoliðið
TB | 31/10/13
Faroesoccer er ein gáva frá himni til okkum, ið dáma væl at fáast við ella lesa hagtøl yvir ymiskt, í hesum førið fótbólt. Faroesoccer er ein datagrunnur við dómaraseðlum frá teimum flestu deildunum í føroyskum fótbólti, eisini kvinnufótbólt og landsliðshagtøl eru at finna.
Árið hjá okkum
Hyggja vit eftir tølunum fyri TB í Effodeildini 2013 so kann staðfestast at vit fingu í ár 23 stig fyri 27 dystir, meðan vit í 2012 fingu 24 stig, sum akkurát var nokk til at bjargað okkum takkað verið málúrtøkuni. Í 2012 skutu vit 30 mál, í ár eitt sindur færri 27.
Fyri at hava bjargað okkum í ár høvdu vit skula havt 29 stig, tí okkara málmunur var so nógv verri enn tann hjá KÍ.
Bæði í 2012 og í 2013 megnaði Effoliðið at vinna fimm dystir. Í ár, sum vit øll eru kunnug um so vunnu vit á KÍ og AB í seinnu helvt. Samanlagt fingu vit 7 stig í seinnu helvt frá 21/7 – 26/10. Meðan tað bleiv til 16 stig í fyrru helvt.
Nevnast skal eisini at tað vóru fleiri heimadystir í fyrru helvt av kappingarárinum. 8 út av 15 vóru heimadystir í fyrru helvt og 5 út av 12 í seinnu helvt. Serliga hjá einum uppflytara er tað á heimavølli at stigini skulu fáast til hølvdar.
Eitt sindur av simplari rokning vísir, at vit fingu 1,07 stig per dyst í fyrru helvt, meðan talið var 0,58 stig per dyst seinnu helvt. Tað er eisini greiður munur á hvussu úrtøkan var á heimavøllið, vit fingu 1,6 stig per dyst fyrru helvt, meðan vit bert fingu helvtina av tí, nevniliga 0,8 stig per dyst, í seinnu helvt.
Høvdu vit fingu líka nógv burturúr heima seinnu helvt so høvdu vit fingið 8 stig út av teimum 5 heimadystunum, hetta hevði ikki í sær sjálvum broytt støðuna álvarsliga.
Niðanfyri sæst eitt yvirlit yvir stigini, ið vit megna at vinna okkum samantald gjøgnum leikumførunum.
Tey stigini, ið serliga væntað á kontoini eru tey seks stigini, ið vit veruliga áttu at fingið okkum greitt og týðiliga – talan er um báðar dystirnar móti 07 Vestur har vesturi. Tey seks stigini høvdu gjørt at vit endaðu árið við 29 stig, akkurát nokk til at koma fram um KÍ.
Gongdin á stigatalvuni sæst niðanfyri og millum annað sæst at vit liggja í fleiri leikumfør í fyrru helvt á einum 7. plássið. Seinna helvt var tó sera einsforma har vit enda niðri á 9. plássið og vera liggjandi har til enda.
Venjararnir
Ikki oftani er tað sæð at eitt lið í bestu deildini hevur, tá árið er farið at halla, havt tríggjar venjarar gjøgnum árið. Árið byrjaði við Hans Fróða Hansen, síðani var hann koyrdur eftir dystin móti ÍF í Fuglafirði, har ÍF vann 4-3 í einum sera undirhaldandi dysti sæð frá áskoðaraplássunum. Hetta var fyrsti dystur eftir summarsteðgin. Hans Fróði fekk sostatt 16 dystir við Effoliðnum hjá TB í 2013. Hann megnaði at fáa 16 stig inn á TB kontoina.
Bill McLeod Jacobsen varð fingin at taka sær av liðnum inntil ein varandi loysn var klár. Hann fekk tríggjar dystir saman við Effoliðnum hjá okkum, tríggjar torførar dystir har tað ikki spurdist nakað stig burturúr.
Síðani bleiv avtalan við Páll fingin í lag og kom hann at standa á odda fyri liðnum til dystin móti ÍF heima. Hann endaði við einum 0-1 sigri til ÍF. Samanlagt fekk Páll átta dystir í ár og góvu teir 7 stig.
Bill fekk 0 stig per dyst í sínum trimum dystum. Páll fekk 0,88 stig per dyst. Hans Fróði fekk 1,0 stig per dyst.
Miðvegis krisan
Miðvegis í kappingini hava vit tað sera trupult, talan er um tíðarskeiðið frá 14. leikumfar til og við 20. leikumfar. Vit fáa ikki eitt einasta stig í hesum dystunum og tað er turbulent við venjaraskiftingum. Mótstøðuliðini eru í hesum umførunum tey sterkastu, tá sæð verður burtur frá tapinum móti AB á Argjum í 14. leikumfarið.
Hetta var ein dapur tíð í 2013 við so mongum ósigrum, samstundis sum AB fekk vind í seglini og veruliga fótaði sær, dróg seg upp um okkum og síðani sóu vit teir ikki aftur á stigatalvuni, teir vóru long gone.
Leikararnir
Ársins hópur hevur samantalt verið umboðaður av 26 leikarum. Av teimum hava níggju spælt omanfyri 2.000 minuttir. Leikarin við flestum minuttum er Babacar Ndiour, sum hevur leikt 2.340 minuttir fyri felagið í ár. Hann skeyt trý mál í ár.
Merkisvert er eisini at the grand old man Óli Johannesen hevur spælt 2.234 minuttir og hevur eins og Babacar skotið trý mál. Imponerandi av tí 41-ára gomlu legenduni.
Nevnast kann sostatt er ongin av leikarunum hevur verið við í øllum leikumførunum, hetta hevur verið vegna skaðar og leikbann.
Fara vit til kortini, so síggja vit at tað er miðvallarkemparin, Martin Tausen, ið hevur fingið flestu kortini, 9 gul, tó onki reytt. Vit hava fingið trý reyð kort í ár og fingið tey hava Ivan, Óli og Poul.
Poul Ingason gjørdist toppskjútti í felagnum við 7 málum. Eitt miðal áljóðandi 0,28 mál per dyst. Hann leikti 25 dystir. Í miðal vóru tað 297 minuttir millum málini hjá unga álopsleikaranum.
Umframt Poul hava Ndende og Ragnar skotið 5 mál. Ragnar skoraði eitt mál fyri hvørjar 241 minuttir hann leikti fyri Effodeildarliðið.
Hetta vóru so nøkur av teimum hagtølunum, ið vit høvdu at borðreiða fyri tykkum í hesum umfarinum.
Komandi ár
Hvussu hópurin verður til komandi ár, tá vit fara at leika 1. deildar fótbólt er ikki avgjørt enn, men vit her á heimasíðuni fara sjálvsagt at bera tíðindi um TB, so hvørt tey daga undan.
Eitt er so vist og tað er at vit skulu í komandi kappingarár leika leygardagsfótbólt, millum annað verður grannauppgerð millum besta liðið hjá TB og teimum fyri sunnan, Football Club Suðuroy á skránni aftur. Tó so var hendan grannauppgerðin gamaní eisini í ár, men tá vóru tað besta liðið hjá FC Suðuroy ið møtti okkara 1. deildarliðið. Av teimum trimum uppgerðunum vunnu vit tveir av dystunum.


text:
Vķpan megnaši ķ gjįr, sum einasta fųroyska liši, at koma vķšari ķ finaluna viš stigatalinum 14,9, og til finaluna ķ dag fingu tęr 15,55 stig, sum er hęgsta stigatal eitt fųroyskt kvinnuunglingališ hevur fingiš nakrantķš til HM.
Viš samanlagda stigatalinum 30,45 endašu tęr į einum samlašum 10. plįssi. 30 liš śr ųllum heiminum luttóku ķ kvinnuunglingakappingini og ķ kvinnukappingini luttóku 34 liš. Vinnarar av bęši kvinnu- og kvinnuunglingakappingini gjųrdist Russland ķ haršari kapping viš Finnland.
Fimm liš śr Fųroyum luttóku ķ kappingini, tvey kvinnuliš og trż kvinnuunglingališ. Ķ kvinnuunglingakappingini endaši Vķpan śr Stųkk į 10. plįssi, Eina śr HF į 19. plįssi og Nora śr HF į 20. plįssi. Ķ kvinnukappingini endaši Hydra śr Ljósinum į einum 22. plįssi og Hulda śr HF į 27. plįssi.


text:
Vaknaði við sirenum, hátalaravagnum og bláum ljósum – og skilti so mikið, at okkurt álvarsligt var á vási, men hvat hevði eg onga hóming av, tí ávaringarnar vóru á pólskum. Løgreglan koyrdi runt og runt – og har stóð eg, og visti ikki um boðini vóru, at eg skuldi vera inni, ella um eg skuldi rýma av húsum.
Royndi at hyggja eftir hvussu fólkini í bygninginum yvirav fyrihildu sær, men tey tóktust líka býtt sum eg. Rokilsið byrjaði kl. 9, og kl. 11 fór ein loftávaring í gongd. Nú var heilt óunniligt – hvat var á vási?
Stødd í Póllandi, ið so mangan hevur ligið ímillum tá kríggj hava herjað, fekk loftlúðurin meg at hugsa um hvørt landið var álopið, og vit skuldu leita okkum í okkurt skýli. Men bíða nú, eingin orsøk til panikk, fyrr enn Google hevur váttað kreppustøðuna – har var to einki at finna – ið hvussu so er ikki, so leingi leitorðini vóru á enskum.
So var farið inn á býarheimasíðuna, og við týðaranum hjá Google varð gátan loyst: Tey høvdu funnið eina ósprongda bumbu uppá eitt tons, við uml. 540 kg av spreingievni. Komið varð fram á bumbuna mikudagin. Hon lá í ánni Oder, sum rennur mitt ígjøgnum býin, og varð hon mett at vera sera vandamikil. Á heimasíðuni varð eisini boðað frá, at evakueringin byrjaði kl. 9, og kl. 11 fór loftávaring at ljóða í ein minutt. Hetta var fráboðan um, at nú varð farið undir arbeiðið at flyta bumbuna, og so skuldi koma nýggjur loftlúður tá arbeiðið varð liðugt, eisini í ein minutt.
Tey, sum ikki høvdu aðrastaðni at fara, kundu fara á ein skúla at bíða, har var upprættað eitt slag av kreppumiðstøð. Ein ábending um hvussu álvarsligt býarmyndugleikarnir mettu støðuna er, at á skúlanum vórðu bæði sjúkrasystrar, sálarfrøðingar og læknar.
Í morgun, sunnumorgun, varð so farið undir at flyta bumbuna burtur. Sunnumorgun varð helst valt, tí stórur partur av miðbýnum skuldi evakuerast, og øll ferðsla steðgast. Umframt at evakuera tey sum búgva tættast, so var eisini eitt trygdarøkið rundanum, har fólk bert sluppu ein vegin, og tað var burturfrá. Løgreglufólk stóðu beint uttanfyri har vit búleikast og ansaðu eftir at fólk ikki gingu oman í vandaøkið.
Løgregla, sløkkilið og herurin arbeiddu saman um at fáa bumbuna upp, og út úr býnum.
Tá bumban varð kannað vísti tað seg, at hon var týsk. Hetta høvdu tey ikki væntað. Bumban lá beint uttan fyri tollstovuna, hvørt týskarar hava ætlað at sloppið sær av við tollmyndugleikarnar meldar søgan einki um.


text:
Tá landskappingin fer í gongd aftur sunnudagin verður KÍ fyrsta felag í føroyskum fótbólti sum fer at selja atgongumerki til allar sínar dystir á netinum.
Rói Clementsen nevndarlimur í KÍ greiður frá at tey leingi hava havt trupuleikar av atgongumerkjasøluni, har fjeppara mugu gjalda við reiðum peningi. Hettar førur við sær langar bíðirøðir við sjálvtøkurnar, og ofta eru tær eisini óvirknar. Vit hava tí valt at geva okkara fjepparum, og teimum sum ynskja at koma til dyst við Djúpumýru møguleikan at keypa sítt atgongumerki á netinum. Atgongumerki verður síðani sent við telduposti, og viðkomandi kann printa atgongumerki út, ella vísa tað við snildtelefon við dyrnar har strikukotan verður skanna.
Tað verður tó framvegis møguligt at keypa atgongumerki við dyrnar sum vanlig.


text:
Tað 13.092 TEU stóra bingjuskipið COSCO Development, ið er 366 metrar til longdar og 48,2 metrar breitt, er størsta skipið, ið er farið ígjøgnum nýggju víðkaðu Panama-veitina, síðani hon varð tikin í nýtslu í juni 2016.Higartil hava meira enn 1.200
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain